KERESZTENY MAGVETŐ. 


KENVLL Za H0SLO LA 
Egyházi beszéd.! 


Ef. 3, 13. , Azért kérlek, el ne csüg- 
gedjetek az én ti értetek való hábor- 
gattatásaim (nyomorgattatásaim) miatt, 
melyek nektek dicsőségetekre vannak". 


Nagy nap virradt rátok, tündöklő, fényes nap. Ah, fényes, 
tündöklő, nagy nap! Eldlyleni a végtelen időn ritkán mér tör- 
ténelmi korszak. Ünnepélyesség arczotokon ; ah, érzitek, hogy 
mily jelentősége van ennek a napnak. Nagy nap virradt rátok, 
mert mások is veletek együttéreznek, sorsosai nehéz megpró- 
báltatásoknak, rokon keresztény s más honfi testvérek. Nagy 
nap virradt rátok, mert nemcsak e haza földjének ineleg szive 
dobban, hanem messze földről is fuvall felétek, ah, itt a rokon- 
szenv, a melegítő áram. Nagy nap virradt rátok; érzem: hogy 
e pereczben itt most százévek lelke mozog . . . 

Embert ünnepelve, nem embernek, hanem magasabbnak, 
fensőbbnek hódoltok, benne az isteninek hozzátok a hódolatot. 
A szorongattatások, a szenvedések az istenire nagy hivatást 
teljesitnek ; a szorongattatások, a szenvedések nevelője az isteni 
résznek. A szorongattatások, a szenvedések éjszakájából törnek 
elő a prófétai villanások, a sötétség mélységein gyúlnak ki e 
lángok, melyek hosszú vonalaikban a korszakokon átnyulnak 
és az isteni útjait jelölik a történelemben. A szorongattatások-, 
a háborgatásokból jőnek az elragadtatás, a bátorságok; a 
szorongattatás-, a háborgatásokkal e bátor, ez elragadó ékes- 
szólások, melyek gyülekezetet, egyházakat alapitnak ; a sötét 
börtönfalak közül szállnak ki a világító igék, melyek aztán 
erejükben erősödve börtönfalakat rombolnak szét s az össze- 
hullt romok felett a szabadság templomát épitik föl; a sötét 

börtönfalak közül vagy a máglyák fojtó füstjébűl hangzanak ki 
az erős meggyőződések, melyeknek hatalma mind tovább terjed, 
melyek az isteni igazságait hordják magukban, melyeket nem 
zárhatnak el sem falak, nem borithatnak el semminő hullámok, 
mert azok falakon át és tengerhullámok felett, fenséges szár- 
nyalással tovább mennek, bejárják az országokat, a kerek 
földet ; ezreket hóditanak, ezerek, százezerek szivében élnek . . . 
Ah, e szorongattatások, e háborgatások, e szenvedések a népek 
dicsőségére vannak. 

E szorongattatások, e háborgatások, e szenvedések árnyá- 
ból lép elétek tiszta fényben, dicsőségben Dávid Ferencz, a ti 
apostolotok. . . 

De lássuk közelebb, mik azok, mik ő benne néktek dicső- 
ségetek ; mik azok a fénysugarak, melyek e szorongattatások- 
hoz, e háborgatásokhoz, e szenvedésekhez fonódnak, melyek az 
isteninek bizonyságali. 


Az első: a lelkiismereti szabadság. Lelkiismereti szabadság ! 
népek életének szüksége, próféták és apostolok létfeltétele; a 
gondolatszabadság ikertestvére. Tér és levegő, hol a magas- 
röptű gondolat szabadon szárnyalhat; tér és levegő, hol a kép- 
zelet útja sehol meg nem kötve, sehol meg nem szakitva, 
halmok, hegyek és völgyek felett, világbirodalmakon átvezethet; 
tér és levegő, hol a szemlélet nagyszerüségeket, — egy világot 
átölelhet, hol egy-egy ponton megállva, önmaga hallgathatja a 
mindenségben az Isteni élet zsongását, önmaga szabadon, mint 
bérez ölén a forrássusogást, hol a szemlélődő lélek föllendülve 
vagy a vizsgálódó elme kutatva, akadálytól nem tartóztatva 
emelkedhetik föl a magasba vagy szállhat le mélységekre . . . 
Es tér és levegő, hol a világkép, a világeszme világosságát, 
szineit magából szabadon bocsáthatja, szórhatja ki, hol a lelkek- 
ből, az áthatott szellemekből kijövő vallásos érzetek, vallási 
és erkölcsi elvek szabadon hódithatnak követőket; tér és 
levegő, hol a már számmá nőtt hivők, számos követők szabadon 
csoportosulhatnak, gyakorolhatják egymás mellett békén az ő 
hitüket, vallásukat; tér és levegő, hol a megvilágosult lélek, a 
fölszabadult lelkiismeret hitet, vallást gyakorolva, új befolyá- 
sokkal gazdagithat népet, nemzeteket, új életet, erőt önthet egy 
nemzetbe és a haladás útján vezetheti diadalmasan előre. Lelki- 

ismereti szabadság ! próféták és apostolok létfeltétele, népek és 
nemzetek előhkaladásának, miveltségének jele, fényes jelzője. 

Lelkiismereti szabadság! im, nézzétek a ti apostolotok a 
lelkiismereti szabadságért szól, e nagyértékű kincsért harczol. 
Ah, a próféták és apostolok sohasem kapják készen azon a 
helyen, a hol élnek, a maguk számára, ama szükséges előfeltételt, 
hanem önmaguknak kell azt kiküzdeniök. Im apostolotok nyil- 
vános gyüléseken, a rendek tanácsában, a fejedelem tanácster- 
mében és apostolok gyüléseiben az ige szabad hirdetéseért 
beszél és cselekszik; beszél és cselekszik nemcsak a maga 
számára, banem más apostoloknak is a számára; beszél és 
cselekszik oly időben, mikor Európa országaiban a szabad szó 
felett még mindenütt a fenyegető pallós lebeg, mikor a Krisztus 
evangeliumának  prédikálása még csak kiváltságos, mikor 
Krisztus evangeliumának prédikálására szabadelvüséget, lelki- 
ismereti szabadságot nem ismernek. Óh, hogyan kerülhette 
volna ki hát a szorongatást, a háborgatásokat ? ! . . . 

Szidalmak és gyalázások azok, a miket apostolotoknak 
viselnie kell, gyülöletes szidalmak és gyalázások. Egy szoká- 
saiban, erkölcseiben nem kiméletes kornak vad. indulatossága, 
féktelen szenvedélyessége hányszor zúdul fel, tör ki ellene ; 
szúró tövisek, égető parázstüz felett hányszor kell a szabad 
vallásos meggyőződés hirdetőjének járnia! De ő állja a harczot 
nemes magatartással, mignem az ország rendei s a fejedelem 
a világ népeinek ma is bámulatára törvénybe iktatják ,az evan- 
geliumnak kinek-kinek értelme s-erint való prédikálását", tör- 
vénybe iktatják a vallásszabadságot. Az ő szorongattatásaihoz, 
az ő háborittatásaihoz, az ő szenvedéseihez füződik leginkább 
e hazában minden vallásos testületre, e hazában magára a 
nemzetre áldásthozó eme fénysugár. Az ő szorongattatásain, 
háborittatásain és szenvedésein huzódik át a százéveken mind 
fényesebbé lett, ma már az emberiség közkincsének ismert, a 
teljes lelkiismereti szabadságot magában foglaló ragyogó arany- 
fonál, az ő ma is és örökké igaz, nemzedékről-nemzedékre, 
ajkról-ajkra szállott s irásban is megirott szólása: , A hit Isten 
ajándéka". 


A második: a vallási eszme. A vallási eszme, mely a lelki- 
ismereti szabadsággal együtt fejlődik. Vallási eszme! a haladó 
NE 

népek és nemzetek életének tápláléka, a prófétai és apostoli 
lelkek eszméinek tartalma. Vallási eszme, tartalom, melyben az 
emberben levő isteni, teremtő, alkotó erejét fejti ki; tartalom, 
melyben az emberi szellem, mit a magosságokat bejárt szem- 
lélet és a mélyre ható vizsgálódás hozott, ismeretté alkotja azt ; 
tartalom, a melyben a nagyságában, magasztosságában utól- 
érhetlen, széditően fenséges, nagy eszme, az Isteneszme sugarai 
gyülnek össze; tartalom, melyben a vonások változnak, módo- 
sulnak, egykor fénylő sugarak elhalványulnak, törlődnek és 
helyökbe mások, újak jőnek; tartalom, a melynek megvan a 
maga történelme, melyen az emberi szellem történelme is leg- 
felsőbb fokán, tetőpontján nézve, tükröződik ; melyen az ember, 
a kor miveltsége, ismeretkörének terjedettsége és gondolatereje 
félre nem ismerhetően meglátszik; tartalom, melyből a meg- 
világosult lélek, a fölszabadult lelkiismeret minden oda nem 
illő vonást, minden homályos szint eltávolit, elvet, hogy a való- 
diak annál tisztábban fényeljenek, hogy az erkölesi oldal is 
megvilágosodjék, hogy a félelmetes zordonság helyébe az igaz- 
ságosság a jósággal, kegyelemmel, szeretettel párosulva lépjék, 
hogy az Isteni hatalom egy szűk ország szűk korlátain felül, 
túl emelve kiterjesztessék minden országra, minden népre, 
mindén nemzetre, kiterjesztessék e világon túl más világokra, 
a végtelen ürben végetlenül minden világra, hogy az eszme 
annál közelebb jőjjön a fenséges valósághoz ; tartalom, a mely- 
nek minden vonása az emberi lélek üdvével, emelésével, töké- 
letesedésével érintkezik ; tartalom, melyet ihlett lelkek, pró- 
féták és apostolok lelkei irnak. 

Vallási eszme! Im, a ti apostolotok nemcsak tért szerez, 
hanem alkot és teremt. Nagy forradalom, az eszmék forradalma, 
a mi lelkében végbe megy. Megvilágosult lelke a vallásos esz- 
mét nemcsak vonatkozásaiban akarja javítani, hanem maga- 
magában ragadja meg, a vallási eszmét magát akarja megtisz- 
títani, megvilágosítani, hogy vonatkozásai aztán annál tisztábbak, 
annál világosabbak lehessenek. Im, a hitvitákon, melyek ez ország 
különböző városaiban egymásután esnek, melyekkel ez ország 
éveken keresztül, mintha egy vallási szellemi hareztérré vál- 
tozott volna át, mindig és mindenütt az eszme megtisztításáért, 
az Isten eszméje újra alakításáért szól és harezol; szól és har- 
ezol oly időben, a mikor még mindenütt e világrészben bizo- 

nyos számú személyek összetétében jelen meg az Isten. Iogyan 
kerülhette volna ki hát a szorongatásokat?! De ő állja a táima- 
dást, a harczot, mignem az ország rendei a későbbi világnak 
bámulatára, ti nektek is bámulatotokra törvénybe iktatják Isten 
megújított eszméjének reformatioját. Az ő szorongattatásain, 
háborittatásain, szenvedésein megy ez országban keresztül a 
jelen korig kiható, a százévek ismeretvilágosságán mindinkább 
erősödő, kiolthatatlanul világló, soha kinem oltható eme fény- 
sugár. Az ő szorongattatásain, háborittatásain, szenvedésein ,a 
nem összetett, nem megosztott egy igaz Isten" ismeret vilá- 
gossága. Az ő szorongattatásain, szenvedésein megy keresztül 
az, a mi a megújított vallási eszmének az emberi üdvre vonat- 
kozása, mi kiinduló pontja ama termékenyitő gondolatnak, a 
kereszténység lényeges részét tevő, nem kiváltságos, hanem 
mindenki részére szabadon megnyitott istenfiúságnak. 


A harmadik: az eszme és élet egysége. Az eszme és élet 
egysége az emberi lélek kivánalma, erkölcsi eszménye, a pró- 
féták és apostolok legfőbb bizonyságtétele. Bizonyságtétel, hol 
az eszme avagy az elv nem különállva, hanem az élettel össze- 
forrva jelenik meg; hol az eszme avagy az elv nem marad 
magára, hanem átmegy az ember lényébe, valójába, alkotó 
része lesz lényének annyira, hogy a nélkül azt gondolni is alig 
lehet. Bizonyságtétel, hol a prófétai vagy apostoli lélek, a mit 
az Istenben igazságnak megismert, akár a népek és saját lel- 
kének vizsgálatán, akár a felülről jövő kijelenlés ihletett pilla- 
natán, akár e kettőnek összetalálkozásán, egyesült útján jött 
légyen ez ismeret, — abban él, ahhoz ragaszkodik, az benne 
oly meggyőződéssé, az lelkének olyan kincsévé válik, melyet 
nem ad cserébe királyok hatalmáért, nem áldoz fel a hatalom 
semminemű igéreteiért, mert érzi, hogy az nemcsak saját lel- 
kének kincse, hanem más emberi lelkeké is, ezreké, az embe- 
riségé, melyet ő hozott felszinre, s mely mellett első sorban 
neki kell bizonyságot tennie. Bizonyságtétel, hol az eszme 
avagy az elv és élet együtt, egységben halad, együtt, egység- 
ben marad, melyet szétválasztani nines e földön hatalma sem 
ellenfeleknek, sem a társul nyert fejedelmi vagy akárminő 
hatalmasságnak. 

Az eszme, az elv és élet egysége! Ím apostolotok a hit- 

újítás annyi forrongásán keresztül az eszmei fejlődésben elérve 
a legmagasabb fokot, elérve a tetőpontot, a mi ott lelkébe mint 
győzelmes, diadalmas igazság bevonul, s a minek nyilvános 
elismertetést szerzett, ő abban marad és az marad benne. Im 
apostolotok az eszmével, az eszme tartalmával és minden abból 
származtatható következtetéssel, minden abból levonható, levont 
elvvel annyira egygyé lesz, hogy egyénisége, személye maga 
az eszme, hogy az ő neve maga a megújított vallási eszme, 
hogy az egész ország azt visszhangozza, hogy az új hitjavitás 
kolozsvári vallás, Dávid Ferencz vallása. Im közelithetnek, 
közelítenek hozzá a csábitó igéretek, hogy megbontsák, de nem 
bonthatják meg semmiképp közte és az eszme közt a szent 
egységet. Szorongatások, háboritások az idő változtán fellegekké 
nőnek, fenyegetések, megfélemlitések egymásra következnek s 
próbálják megtántorítani benne a prófétai személyt, megingatni 
bátorságát, hithősiességét. Fejedelem és rendek már nem védik, 
ellenfeleivel szemben külső sikert alig remélhet. De im apos- 
tolotok az eszme és élet egységének magaslatán nem inogva, 
szilárdan áll. Szorongatások, háboritások most mindenfelől egy- 
szerre végzetes végre csapnak össze fölötte, az itélet sötét bör- 
tönre, következik. Mi lesz? ... Előtte a börtön, a halál réme, 
a halál rémséges képe... mi lesz?! A világ látta apostolotok 
győzelmét, a prófétai győzelmet !! . . . Elszenvedi a börtönhalált, 
elhaló, reszketeg ajkán is e szavakkal: ,A mit igazságnak 
éreztem, bizó lélekkel igazán hirdettem". 

Az ő szorongattatásain, szenvedésein, az ő végzetes halál- 
szenvedésén ott e fénysugár is: az eszme és élet egysége, az 
erkölcsi eszmény ; az eszme és élet egysége mind a vértanu- 
ságig, az eszme és élet egysége mind a keresztig s túl azon 
az igazság, az eszme diadala, a vallási eszme eljövendő diadala 
és . . . ünnep. 


A kik nem csüggedtetek, ünnepeltek. Ünneplitek  aposto- 
lotokat. Ünnepelhetitek. Az ő szorongattatásai, háboritásai, az 
ő szenvedései nektek dicsőségetekre vannak, Máig az emberiség 
dicsőségére vannak. Azokon az emberiség javai, azokon a lelki- 
ismereti szabadság, a megújított vallási eszme s az eszme és 
életegység fénye sugároz és FAOBYOR évszázakat. Ünneplitek 
apostolotokat, ünnepeljétek. És hogy annál méltóbban, öltöz- 

tessétek fel lelketeket a keresztény szabadság érzetével, egy 
előhaladt kornak szerencsés gyermekei töltsétek bé lelketeket 
az egy Isten minél tisztább imádatával és ékesitsétek fel maga- 
tokat a vallás és élet egysége ma sem könnyen szerezhető, 
de mindig szép, minden fokon keresztény erényeivel. És ti, 
a kik az apostolságban utódai készültök lenni, ékesitsétek 
magatokat az ő ékességeivel ; az ő fénysugaras palástja hulljon 
a ti vállatokra, az ő kincsei essenek lelketek mélyére! 

Ünneplitek apostolotokat, ünnepeljétek és ünnepeljetek ti 
is keresztény s más honfi testvérek, kik a szabadságért és 
türelemért neki valóban sokat köszönhettek. Ünnepelj nemzet, 
melynek zengzetes nyelvével betöltötte a fejedelmi udvart, a 
városokat és vidéket... 

És ünnepelj város, mely Kelet és Nyugat találkozásán e 
dicső fiat szülted s mely most Kelet és Nyugat ünneplő fiait 
és leányait dicső fiad szellemének adózva annyi történelmi 
emlékkel megszentelt, az ő történelmi emlékeivel is megszentelt 
falaid közt üdvözölheted. 


S mindezért, a mi történik, a kegyelemért, a mely nekünk 
adatott, az egy örök Istennek, az emberiség Atyjának, a min- 
denség Istenének legyen dicséret, dicsőség ma és örökkön 
örökké! . . . Amen. 


PérERFiI DÉNESs. 


Dávid Ferenez és kora. 
(Folytatás.) 


A LKÁNIYIHISTÁá: 


Az erdélyi reformáczió lassan bontakozott ki a kezdetben 
támadt politikai s társadalmi zavarokból. Asszonyi szeszély, 
idegen uralom, nemzetiségi aspiratiók gyötörték a vajudó magyar 
és protestáns gondolatot. A korszaknak e mozgalmas, sok szin- 
és fényárnyalatot tükröző képéből egy kis csoport bukkan elő ; 
kevesen vannak, meglátszik rajtuk a gyakorlatlanság is, de 
lelkük a magyar hazáért dobog. Kezében a szent könyvvel, 
ajkán a magyarságért való imával lép be a történelembe e kis 
csoport bátor vezére: Dávid Ferenez. A messzi háttérben az 
ébredő kor hajnalsugarai harezkeverő veteránokat ragyognak 
körül, kik között könnyes szemmel, bánatos lélekkel, de a 
jövőbe vetett törhetetlen bizalommal áll Erdélynek új fejedelme, 
az utolsó választott magyar király: János Zsigmond. 

. . . Az első teendőkben János Zsigmond egészen anyja 
tervei szerint cselekedett. Értesitvén a portát szomorú gyászáról, 
tanítóját s tanácsosát, Csáky Mihályt Hagymási Kristóffal 
Bécsbe küldötte a Ferdinánddal megkezdett tárgyalások foly- 
tatására. Mig e követek sikertelenül fáradoztak, azalatt Dávid 
Ferencz Marosvásárhelyre, november 2-ra gyülésre hivta a 
fejedelem birodalmában vele együtt érző papokat. A zsinat 
czélja az erdélyi magyar nemzetiségű hivőknek a szász luthe- 
ránusoktól való teljesen független csoportosítása vala. Ezt két- 
féleképpen igyekeztek elérni: egyfelől szertartásbeli változtatá- 
sokkal, másfelől a biblia valódi értelmét inkább magában foglaló 
hitelvek által. 

A római templomi ceremoniának legfontosabb része a 
mise volt, ennélfogva most annak még el nem törölt marad- 
ványait hagyták el. E tekintetben az előző évek is sokat tettek 

úgy, hogy csak a térdhajtás és fennállás kiküszöbölése volt 
hátra. A mise elhagyása az oltárok pusztulását vonta maga 
után; a szertartás ezentul a szószék és prédikáczió körül cso- 
portosult. Szintén a külsőségekhez tartozott, de alkalmas átme- 
netelül szolgált a hitelvek reformjának megejtésére az, hogy az 
urvacsorában kovásztalan kenyér helyett közönséges kenyeret 
rendeltek el. A marosvásárhelyi zsinat végzése lényegileg nem 
tartalmazott ennél többet.! 

A szász orthodox lutheránusok gúnyos  becsmérléssel 
fogadták e sakramentárius hitvallást. Azt ugyan nem mondhatták 
róla, hogy kálvinista, hiszen hiányzott belőle a praedestinatio 
s a positiv egyházformula. Iratukra a kolozsvári, valamint ,a 
biblia helyes értelmét tanitó erdélyi és magyarországi" papok 
nevében Dávid Ferencz válaszolt Defensio ezimen. Legfőbb 
bizonyitéka ez: , Az igazság nincs az emberekhez kötve, hanem 
Istennek szavához". Hitük valódiságának megbizonyitása végett 
közös zsinat tartását sürgeti; egyben arra kéri a szász városok 
tanácsait, intsék papjaikat, hogy ne szitkozódva és epével 
vitatkozzanak ! 

A közös zsinat a fejedelem rendeletére 1560 január 10-én 
Meggyesen gyült össze, elnöke Hebler volt. A lutheristák elő- 
terjesztvén hitvallásukat, Dávid és Heltai szintén 9 pontban 
czáfolták azt, bemutatva ugyanakkor a mult év végén Kolozs- 
váron szerkesztett s 15 pontból álló hitvallásukat is. A vitat- 
kozás több napon keresztül huzódott anélkül, hogy egyezésre 
került volna a sor, sőt a mennyiben a gyülés elnöke s több- 
sége lutheránus volt, hivatkozva az 1545-iki szebeni végzésre, 
mely bizonyitja, hogy ők az ágostai Confessiót (Confessio 
Augustana, 15830) fogadták el, kijelentették, hogy a jövőben is 
ehhez tartják magukot s felszólították Dávid Ferenczéket, hogy 
ezt tegyék. Ha ettől vonakodnának, a törvényileg másodiknak 
elismert lutheránus egyházból mindenkori követőikkel együtt 
kizáratnak. 

Kizáratnak? Ehhez három tényező szükséges: egyház, 
itélőforum és elitélt. Volt-é ekkor Erdélyben szabályszerüen 
megalakult ágostai evangelikus egyház? Emlékeink alig ter- 
jeszkednek ki e kérdésre s igy a megfejtésnél nagy nehézsé- 

i Jakab Elek: Dávid Ferencz emléke. Pest, 1879. 47 1. (EK könyv a 
reformáczió korának még mindig eléggé nem méltányolt gazdag adattára)- 

gekkel kell megküzdeni. Az 1556-iki szászsebesi országgyűlés 
elhatározta az erdélyi róm. kath. püspökség vagyonának saecu- 
larizálását. IEzzel külsőleg maga a püspökség is megszünt. 
Azonban hátra volt a püspökség alkotmánytényezői szerepének 
átruházása. 1557 februári partialis elrendelte, hogy a gyula- 
fehérvári és monostori káptalanoknál azok, a kik nem egyházi, 
de világi kötelességek teljesítésével voltak megbizva, ezentul 
állami hivatalnokok legyenek s fizetésüket az államkincstárból 
vegyék föl. Minthogy azonban e hivatalnokok nem teljesíthettek 


püspöki functiót, ennek összes teendői — a felekezeties jelleg 
elhagyásával — immagára a fejedelemre szállottak át. A taxa 


confirmationalis, a census cathedraticus az ő pénztárába folyt 
be. Mihelyt valamely hitvallást a törvényhozás követésre alkal- 
masnak ismert el, az ezen hitben egyesült lelkészek és hivők 
püspököt választhattak maguknak. A fejedelem nem korlátozta 
a szabad püspök- és papválasztási jogot, az ő kötelessége a 
megerősítésre szoritkozott. A megválasztott püspök papszentelő 
s rendeleteket kiadó hatalmát megválasztása után azonnal gya- 
korolhatta a né:kül, hogy erre a fejedelem megbizását meg- 
kapta volna; mint ezt Hebler példája igazolja. Vagyis a feje- 
delem kegyuri ténykedései voltak: hitvallásvédelem, püspök 
megerősítés, főfelügyelet s biráskodás. Lényegében e köte- 
lességek igy oszlottak meg: a hitvallások törvényileg való 
elismerésének joga az országgyűlésé, e törvényesítés alapján 
a hivőknek egyházzá való szervezése a fejedelem joga volt. Azon- 
ban a fejedelem csak administráló feje vala a hivők gyüleke- 
zetének, nem egyszersmind az egyház megszemélyesitése is, a 
mi más szóval azt jelentette, hogy az egyház létele nem volt 
a fejedelem hitéhez, kedvezéséhez s ebből kifolyólag (egyoldalú) 
megerősítéséhez kötve. Ahhoz, hogy valamely  hitfelekezet 
autonom egyházzá szervezkedjék, mely hivőire polgári kötele- 
zettségeket is róhat: az országgyűlésnek ilyen irányú jóváha- 
gyása szükségeltetett. Az ágostai hitvallásnak erdélyi követőit 
tehát sem Honterus Kirchenordnungja, sem Wiener, Hebler, 
Dávid vagy Alesius megválasztatása, illetőleg megerősitése nem 
kötelezte autonom jogú lutheránus egyházhoz tartozásra. Hogy 
egyik hitvallásnak a másik formájú hitvallás kizárása, eltörlése 
csak illuzórius ténykedése lehetett, az is mutatja, hogy az 
emlitett marosvásárhelyi zsinat határozatai ellen a fejedelem 
mindkét hitvallás követőitől elfogadta a fölebbezést. 

Mielőtt fejedelmi elintézésre került a sor, Erdélyben s a 
németországi reformáczióban nagy változások történtek. Melan- 
chton, érezvén utolsó órájának. közeledését, felhagyott az élet 
haszontalan tépelődéseivel; barátai, kikkel együtt jelölte meg 
a hitjavitás czélját és irányát, immár mind meghaltak, a kik 
pedig utánuk következtek, vagy nem tudva a tények okait, 
vagy nem akarva elismerni az úttörők érdemeit: zavaros össze- 
visszaságban semmisíték meg a sok gyötrődéssel, még több 
küzdelemmel szerzett eredményeket. Aztán meg az ellenfél 
sem a régi többé. A protestantismus megszünt egyetemes 
keresztény érdek lenni, önczéllá változott s mint ilyen, semmit 
sem engedett saját elveiből. Megszünt az őszinteség az egy- 
ségre való igyekvésben. A vallás ürügygyé változott, mely fél- 
tékenységet s személyes gyülöletet rejtett magában és csak 
azért vette fel az adiaphorista, majorista stb. elnevezéseket, 
hogy ne kelljen valamennyit közös elnevezéssel a krisztusi sze- 
retet, az igaz kereszténység ellenségeinek mondani.! Ez állandó 
tudáshatalmi versengés legsajnálatosabb pusztítást kétségtelenül 
az ifjú theologusok soraiban végzett. Crucigerus szomorúan 
irta: , Születik nálunk a hittudós, mint a gomba!" A protes- 
táns elkeseredésnek mily nagy foka tudhatta kiváltani e lesujtó 
nyilatkozatot. Csoda-e, ha ily körülmények s a világ örökre 
elmulásának akkor napirenden levő gondolata kivánatossá tették 
Melanchtonra nézve a halált? Nehány só barát könnyehullása, 
minden rendkívülit különös érdekkel körülzsongó kisvárosi 
érdeklődés jelölték 1560 április 19-én , Praeceptor Germaniae" 
halálát. Azok közt, kik a távolban is legőszintébben megsi- 
ratták néhai való jó Fülöp mestert, első volt Kálvin. Nem 
ismerjük a sorokat, melyekben barátja halálát elsiratta, azonban 
a veszteségen érzett nagy fájdalma még egy év mulva is ily 
megható nyilatkozatot váltott ki tőle: , Téged szólítlak Filep 
barátom, ki közülünk Isten udvarában Krisztus mellé költöztél. 
Óh, hányszor mondád, fáradtan, csüggedő reménynyel borulva 
keblemre: ha én e dobogó sziven halhatnék meg! Mennyiszer 
vigasztaltalak, kérvén drága éltednek még hosszú munkaidőt, — 
hiszen a hivők zajgó táborában oly nagy szükség volt a te 
jóságos szeretetedre, elnéző feddésedre".? 

: Nisard: A renaissance és a reformatio, Bpest. 1875, 442 1. 

: Szühelin: Johannes Calvinus, I. 253-—254 I. 

Bezzeg más volt Németország gyásza! A frankfurti gyü- 
lésnek (1558) Melanchton által készített egyeztető végzései 
ellen Frigyes herczeg 1559-ben ,weimari confutatio" czimen 
választ iratott theologusaival. E confutatio egyoldalúságaira a 
filippisták nevében Strigel Victorin mutatott rá. Bátor fölszó- 
lalását a herczeg fogsággal sujtotta, honnan csak Melanchton 
halála után, tehát csak 1560 közepén szabadult ki. Az alkalmat 
felhasználandó, Flacius augusztus folyamán Weimarban vitára 
hivta Strigelt. Ez a theologus akribia ma semmi értékkel nem 
bir, gyakorlati következménye azonban akkor nagy volt: az 
előkelőbb egyetemeket a kryptokálvinista iránytól az orthodox 
lutheránizmus dogmáihaz csatolta. Az orthodox párt vezetősége 
főleg Jenában és Leipzigban lakott, a keresztényies egység 
érdekében egyezkedni akarók kevés számmal Wittenbergben, 
inkább Svájczban tartózkodtak. Ezek hitük foglalatjául még ez 
évben Corpus doctrinae christianae czimmel gyüjteményes 
munkát adtak ki; az ellenpártiak röpiratokkal védekeztek. Ez 
elszakadásról találóan jegyezte meg Stüáhelin, hogy a nem 
római katholikus kereszténység itt a theologusok és a hivők 
felekezetére oszlott. Ez elnevezést a valóság is igazolta, mert 
a ,lutheránusok" pártjával szemben a többiek nem sakramen- 
táriusoknak, filippistáknak vagy kálvinistáknak nevezték ma- 
gukat, hanem ,református keresztényeknek".1 A reformáczió 
eredeti czélgondolata: a restitutio Christianismi annak a refor- 
mátornak sírján hajtott először virágokat, a ki nyolecz évvel 
ezelőtt elsőül üdvözölte Kálvint Serveto megégettetése alkal- 
mából. 

Emlékezünk, hogy Dávid Ferenczék is református keresz 
tényeknek nevezték magukat nemrégen. 

János Zsigmond a meggyesi zsinatról hozzájuttatott feleb- 
bezéseket elintézendő, azokat a novemberi partialis elé vitte 
Kolozsvárra. Azonban a felgyülemlett politikai veszedelmek nem 
engedték, hogy a vallásügygyel hosszasan foglalkozzanak. Fer- 
dinánd, miután a fejedelem követőitől nem tudta Erdélyt saját 
birtokául elkövetelni, felhagyott a további békés tárgyalásokkal 
; ha meg is vetette Castaldonak azon ajánlatát, hogy e terü- 
xetet orgyilkosságok megejtésével szerezze vissza : mohón kapott 


! Stáhelin: Johannes Calvinus, II. 232—233 1. 

Forgách Ferencz propositioján. Forgách azt javasolta, hogy 
Ferdinánd segitsen vajdai méltóságra emelni Heraklides Jakabot, 
ezt a krétai származású kalandort; Heraklides aztán szépsze- 
rével elfoglalja Erdélyt. Ugy is Jett. Heraklides 8000 forinttal 
s a további segedelem megigérésével távozott. Lasky és Zay 
sereget toboroztak számára s a spanyolokból és magyarokból 
álló zsoldos hadat Székely Antal vezetésével útnak indították. 
Majd az erdélyi urak áttéritéséhez fogtak. Heraklides még nem " 
foglalta el trónját, Balassa Menyhért és Patócsy nem esküdtek 
hűséget Ferdinándnak, midőn a legelsőül áttéritett Majláth 
Gábor az udvari zenemesterrel meg akarta gyilkoltatni a feje- 
delmet. E galád merénylet kudarczot vallott, de a rendeket 
annyira felizgatá, hogy az immár közszájon forgó veszedelmek 
ellen a novemberi részleges gyülés hadfelkelést hirdetett. Az 
elkeseredést növelendő, a portai követ azt ujságolta, hogy a 
szultán a kalandort hiveivel — köztük Sommer Jánossal — 
egyetemben kegyébe fogadta. Heraklides egy nappal hamarább 
vette kézhez a török dárdát, a kitüntetés e jelvényét, hogysem 
János Zsigmond hivei hadfölkelést hirdetni Kolozsvárra gyültek. 
Az ügyek ilyen állapota érthetővé teszi azt a közbeleegyezést, 
hogy a vallásügyeket egy erre a ezélra összeválogatott rendi 
bizottság a jövő év februárjában zsinaton elintézze. 

Az újév.a politika s a hitvallás dolgainak intézőit föl- 
izgult várakozásban találta. Balassa Menyhért január 2-án 
nyiltan elpártolt s ezzel a régóta palástolt pártoskodás nyilt 
harczot provokált. Az első haditény győzelem volt, ha győze- 
lemnek lehet nevezni egy sok halottal boritott csatatér siri 
csöndjét. Balassa, Zay és Báthory Miklós nagy sereggel köze- 
ledtek elfoglalt váraik visszavételére. Mig eként borult az ég 
nyugat felől, Erdély keleti szélein a székely forrongás annyira 
lángra lobbant, hogy Báthory András január 27-én bizton 
irhatta Miksának : , A székelyek roppant adók által elnyomatván, 
kevés fáradsággal megnyerhetők". 

E zavaros napokban ült össze a meggyesi zsinat 1561 
február 6-án. Elsőül Dávidék terjesztették elő 15 pontból álló 
Confessiojukat, mit Heblerék több napon át igyekeztek meg- 
ezáfolni s mikor vállalkozásuk kudarezot vallott, a lutheristák 
előadója hitezikkjeik 14 pontját a szószékből kihirdette s hogy 
ez edicatio érvényesebb legyen, minden pappal aláiratta. Az 

orthodox lutheránusok confessioja ezuttai is sértő hangú volt ; 
Dávid s Mélius épp úgy nem kiméltettek a nyilt vagy burkolt 
gúnytól, mint nem Kolozsvár vagy Debreczen. Azonban a 
Habsburg uralom kezdetében elbizakodott szászok ezuttal is 
csalódtak. Ha a hadadi (márcz. 4.) csata a fejedelmi sereg 
teljes vercségével is végződött, a félrevezetett porta, rájövén 
Ferdinánd alattomosságára, a budai basát s a füleki szandzsák- 


5 


béget a már nagyon megnőtt Balassák letörésére s igy az 
erdélyi zavarok lecsöndesítésére indította. A fölmentés szeren- 
csóvel járt s a fejedelemnek nem maradt egyéb dolga, mint a 
lázongó székelyekkel elbánni. Miután előbb hareztéren vérükben 
elmarasztalá a hütleneket, a junius 20-iki segesvári gyülésen 
törvényesítteti megtorló intézkedéseit. A főranguak közül többen 
börtönbe vettettek, az alsóbb ranguak megcsonkíttattak vagy 
karóba huzattak, a köznép pedig elveszté kiváltságait, adó és 
tizedfizetésre köteleztetett. 

János Zsigmond birodalmában tehát újra béke honolt. 
Mert a meggyesi sikertelen vitatkozást az elnöklő rendek azzal 
zárták be, hogy mindkét párt foglalja végérvényüleg irásba 
ő hitét, a fejedelem e confessiokat majd elküldi megbirálás 
végett a jelesebb német egyetemeknek. 

Természetesnek találjuk az elnökségnek ezt a határozatát, 
a vitatkozás annyira elméleti téren folyt, hogy az őszinte igaz- 
ságérzet joggal utalta a felülbirálás illetékességét szakemberek 
elé. Azonban azt is el kell ismernünk, hogy a kivánalom — 
tételekbe foglalni hitüket — nem kis munkát rótt a vitatko- 
zókra. Eddig elég volt, ha hitrendszerük egyes részeit taglalják ; 
1559-ben a vásárhelyi zsinat tisztán az urvacsorát vizsgálta, 
1560-ban a meggyesi zsinat Krisztusnak kettős természetét 
elemezte. Most csupán ennyi nem lehetett elég; egész hitrend- 
szerüket össze kellett foglalniok. A feladat nagy meggondolást 
igényelt; nem csupán azért, mert saját igazságuk forgott 
koczkán, hanem mivel érezték, hogy e munkájuk a magyar 
egyház megalapozása vagy sirjának megásása lesz. Dávid 
Ferencz 1561 tavaszán Kolozsváron generalis zsinatot hivott 
össze s nem esupán a szűkebb értelemben vett erdélyi , refor- 
mátus keresztény" papokat invitálta meg, hanem Felső-Magyar- 
ország s az Alföld lelkészeit is. I gyülés elnöke Kopácsi István 
sárospataki tanár volt. A tárgysorozatban először a már meg- 

levő . confessiokat vizsgálták felül. Az urvacsoráról a maros- 
vásárhelyi végzés igy szólt: , Krisztus testében és vérében a 
hit által részesülünk, mely részesülés nem testi, hanem lelki, 
minthogy a hit, mely azt veszi, a léleké, nem pedig a testé; 
a jók is, miket az urvacsora nyujt, mennyei és lelki jók". 
Krisztusról a meggyesi zsinat értelmében vallják, hogy ő kez- 
detben valóságos ember volt, emberré született, mint ember élt, 
szenvedett s halt meg; halálából föltámadván, isteni természetet 
vett magára s mint ilyen, a mennyországban Isten jobbján 
foglalta el örök helyét, a földön csak lelke és istensége által 
munkál. Következőleg az urvacsorában is csak lelkével, azaz 
istenségével van jelen. Új rész volt confessiojukban a praedes- 
tinatio befoglalása, mert a dogmatikának ez a része különö- 
sebben még egyszer sem került előtérbe. Általánosságban azon- 
ban ismerték, hiszen Augustinus, Huss, Wiecleff, Wald, majd 
Luther s Zwingli is tanitották, ha nem is elég pontosan meg- 
határozott alakban. Egyelőre aligha megütköztek rajta. A prae- 
destinatio a bűnösség felfogásának egyik cardinalis tételén 
alapszik: Ha az ember annyira bűnös, hogy csak Krisztus 
tudhatta megváltani, saját maga nem, Krisztus azonban tényleg 
megváltotta az KR DENÍSÉD bűneit, igen természetes, hogy minden 
ember, ki a Krisztus halála, helyesebben — a megváltás után 
születik, még mielőtt bármit cselekedett volna, már részesült a 
Kéz élembén: Ennélfogva Krisztus halála által az emberiség 
Istennek, mint teremtőnek, föltétlen hatalmába került. Ámva 
teremtő jól tudja, hogy az általa teremtett lelkek minő tulaj- 
donsággal vannak megáldva, következőleg a teremtés első 
momentumakor bizonyos a felől, hogy ki fog jót és ki fog 
rosszat eselekedni világi életében. A megszületendő gyermek 
már a fogamzáskor el van rendelve üdvezülni vagy elkárhozni. 
A bűn és bűnbocsánatról való lutheri és filippista tanitás többé- 
kevésbbé természetesnek találhatta Kálvinnak e fejtegetését. 
Majd látni fogjuk, mint esik el maga-magától az előre elren- 
deltségnek e tanitása a Krisztusról való nézetek módosulásával. 

Mondottuk, hogy a meggyesi zsinat elnöksége elhatározta 
külföldre küldeni e tételeket. A megoldásnak e módozatát 
mindkét párt örömmel fogadta, a hely megválasztására azonban 
Dávidék megjegyezték, hogy ők nem az ortbodox lutheránus 
Wittenberget, hanem a reformált Genfet ismerik el jogos itélő 

forumul. E kijelentéshez alkalmazkodni annyi lett volna, mint 
semmit sem tenni, minthogy Genf és Wittenberg a köztudat 
szerint is éles ellentétben volt a dogmákat illetőleg. A confes- 
siokat csak a németországi egyetemeknek küldötték el. E tény, 
valamint az, hogy az előreláthatólag hosszabb ideig tartó vitat- 
kozásokon a távolabb vidékeken lakó papoknak képviselet útján 
való részvétele biztositva legyen, az alföldi lelkészeket arra 
inditotta, hogy külön püspökség alatt szervezkedjenek. Superin- 
tendenssül még ez év őszén Melius Juhász Pétert választották 
meg. E választásnak, illetőleg az általa megnyilvánult tömö- 
rülésnek más okai is voltak. Egyik a törük mozgolódás. , A 
dühös török helységünkbe betört és megakasztotta munkál- 
kodásunkat" — irja ez időben Melius. .,A ti várostok és res- 
publicatok ez mostani időben minden hatalmasoknak mely igen 
lábotok alatt vagyon és mely igen s mennyi felől való sok 
inségekkel nyomorgattatik" — tette hozzá Huszár Gál kassai 
pap. Másik Arany Tamás arianismusa volt. Arany szemben 
Melius és Dávid hitével azt hirdette, hogy Krisztus nem Isten 
s ennek bizonyitására ismételte Stancaro tételeit; hogy a bűn 
létezésének Isten az oka, mivel minden a mi van és történik, 
Isten akaratából van és történik. Mind e bajokat túlhaladta az 
a veszedelem, mely előjeleiben régóta mutatkozott s most már a 
maga valóságában is látható lett: a római katholikus reactio. 

A Luther támasztotta s azóta állandóan fejlődő protestan- 
tismus idő haladtával létében kezdette veszélyeztetni a római 
katholikus egyházat. A mysticismust észszerübb hit, a vagyon- 
gazdagságot apostoli egyszerüség, a sok-sok papi rendfokozatot 
az egyenlő szolgálatú papság váltotta fel. Ám, csak kevés helyen 
vették észre, hogy a római egyház létezhetésének főereje alkot- 
mánytényezői szerepében gyökerezik s ha a mohácsi vész sirba 
döntötte is a klerus színe-javát, a papok hiánya még nem 
egyszersmind az egyház vesztét jelentette. Irdély a reforma- 
tioval egyszerre alakult önálló nemzeti fejedelemséggé, követ- 
kezőleg alkotmánya is akként módosult, hogy a papság mint 
rend nem kapott szerepet a politikában. Azonban Magyarorszá- 
gon, illetve a királyi területeken az eredeti magyar alkotmány 
volt érvényben. A mikor tehát a pápai szervezet megtette első 
intézkedését régi hatalmának visszaszerzésére, legfőképpen e 
biztositott jogokat vette igénybe. Könnyü volt ezt tennie, hiszen 

I. Ferdimánd volt áz, ki Bécsben 1551-bén megteremtette a 
jezsuita kollegiumot, ő vitte e térítő szerzetrendet 1556-ban az 
osztrák tartományokon keresztül Prágába s ő segitette Magyar- 
országba is. Hazánkban az uralkodói intentionak legkészségésebb, 
egyben legállhatatosabb végrehajtója Oláh Miklós primás, esz- 
tergomi érsek volt. Vele kezdődik a római katholikus reactió. 
1560 április 10.-én Ferdinándtól parancsot eszközölt ki, mely 
szerint mindazon egyházi javak, melyeket az urakodó bármi 
czimen, bármely világi személynek adományozott, azonnal adas- 
sanak vissza eredeti tulajdonosának, az egyháznak. Ez volt 
a hatalmi harez ultimatuma. Sorra következtek a riadók is. 18 nap 
mulva Nagyszombatban zsinatot tartott, melyen egyházuk törvé- 
nyes hítelveit olvastatta fel. Még az év folyamán pedig ugyan e 
városban épületet készíttetett, melybe 1561 elején Bécsből érke- 
zett jezsuitákat szállásolt. Mikor ennyivel elkészült, újabb rende- 
letet adatott ki az uralkodóval, a mely a császári és királyi 
hadseregben szolgáló protestáns hitű katonákat visszakényszeríti 
a római egyházba. Ez utóbbi rendelet érthető módon ellenkezést 
szült. Eger völgye nyilt lázadást helyezett kilátásba. Oláh kapott 
az alkalmon s a protestans papokat az uralkodói tekintély ellén 
lázitókul, a vonakodókat pedig lázadókul bevádolta Ferdinánd- 
nál. A reá következő császári rendelet ellen védekezni össze- 
gyült az egész protestans papság. Három helyen tartottak ez 
ügyben zsinatot s elhatározták, hogy hitelveiket, részletes pon- 
tossággal kifejtve, elküldik a felséges uralkodónak, hadd lássa, 
hogy az ő hitszövetségük nem. rrebellio, összeesküvést tervezni 
nincs szándékukban, pusztán evangeliumi igaz hitük ápolása 
végett tömörültek. Az alföldi papság Melius és Szegedi Gergely 
elnöklésével Débreczenben, az erdélyiek Dávid Ferenczczél és 
Czeglédi Györgygyel élükön Nagyváradon tanácskoztak. Végzé- 
seiket Melius, Czeglédi és Szegedi könyvalakban kinyomtatták 
s az egyik formatumot ,az egész lovas és gyalog sereg s Eger 
városának nemés és nem nemes lakóssága" nevében készített 
Előbeszéddel ellátva, Confessio Catholica ezimen Ferdinándnak 
küldötték. A másik formatum, a Dereczeni Hitvallás, a magyar- 
országi kálvinista egyháznak lett első szervező irata. 

János Zsigmond nem szivesen látta a kálvinista felekezet 
erősödését ; birodalmának csak imént szerzett belső békéjét a 
vallásforrongás bizónyára meg fogja zavarni, ha nem gondos- 

kodik annak kellő időben való elfojtásáról. Ezért, a midőn a 
Csáky Mihály által ajánlott egyetemeknek megküldötte, egyszer- 
smind levelet iratott a szász választófejedelemnek. E levél, ha 
különben kétség fért volna az egyetemek nézetéhez, ,az átkos 
sakramentariusok "-ról szóló kifejezésével félreérthetetlenül meg- 
mutatta, minők legyenek a válaszok. 1562 elején érkeztek meg 
a német egyetemek válaszai. Nem is annyira válaszok, mint 
inkább kérő levelek a fejedelemhez s Csákyhoz, hogy vegyék 
pártfogásba az egyedüli igaz lutheránus egyházat. Márczius 8-án 
Szebenben publikáltattak a levelek az ágostai Confessio s több 
symbolikus könyv idevágó részével. Miután itt Heblerék állitá- 
saikat újból felülvizsgálták, kijelentették: ,e hitezikkektől el 
nem távoznak sola". Mindezek ellenére — irja Haner — a 
lutheranus vallásról sok székely és magyar ment át Kálvin 
hitére. A fejedelem november 22.-ki rendeletének bizonysága 
szerint pedig: a szász eccléssiak közül is némelyek a witten- 
bergi egyháznak eddig Erdélyben is hiven és botrány nélkül 
megtartott tanait és szertartásait újakkal cserélték fel. 
Lehetetlen észre nem vennünk azt a sietős munkát, melylyel 
Melius és Dávid a magyarországi és erdélyi kálvinista egyházat 
felépíteni igyekezett. Melius inditványára a felsőmagyarországi 
lelkészek még ez év végén Tarczalon gyülekeztek s miután 
maguk is megszövegezték hitvallásukat, kijelentették, hogy 
Bezának Genfi Vallástételét, melyet Melius éppen az imént 
forditott magyarra, egész terjedelmében elfogadják. Az új év 
első napjaiban Dávid Ferencz hivott össze Tordára egyetemes 
zsinatot. Dávidnak nagy oka volt tömöriteni hiveit s azok támo- 
gatásáról, hüségéről föltétlen bizonyosságot szerezni. Hiszen a 
mióta kálvinista lett, kiesett a fejedelem s kanczellárja kegyéből. 
Láttuk, hogy Csáky Mihály s az akkor még trónörökös János 
Zsigmond pártfogása juttatta a magyar hitű lutheristák veze- 
tőjévé, nemcsak, de oly jelentős politikai párt iránytadó 
tényezőjévé, mely hivatva volt Izabella  szász-német-barát 
politikáját megtörni. Küldetésében sikerrel járt el: superinten- 
denség lett jutalma. Később újra politikai s társadalmi körül- 
mények, noha most már theologiai speculatiokkal átszőve, 
vezették a sakramentáriusok közé. Csáky s a fejedelmi udvar 
más kiválóságai, a lutheri hitnek buzgó őrei, rosszalásukat 
fejezték ki e hitfelekezet-változtatáson. Bz más szóval annyit is 

jelentett, hogy többé nem fogják támogatni törekvéseiben. 
Dávidnak s vele együtt barátainak éreznie kellett e magukra- 
hagyottságot. Bár előbb kezdett munkához s tulajdonképpen 
az ő személyében összpontosultak a reformmozgalom összes 
ágai, attól a perecztől kezdve, hogy Balassa Menyhért 1562 
január elején Ferdinándhoz pártolt s ez által a tiszai részek 
— Saját nyomoruságukra ugyan — némiképpen kiszabadultak 
a fejedelem közvetlen hatalmi köréből: Melius lett a kálvinista 
protestánsok vezetője. Noha a hitújitásra nézve e helyzet nem 
jelentett veszedelmet, Dávidot ambitioja joggal ösztönözte újólag 
vezetőtekintély szerzésre. Az 1563. január elején Tordán össze- 
gyült corngregatio tehát nem csupán a reformátusoknak, de 
magának Dávidnak is személyes ügye volt. Ez magyarázza 
meg annak messze kiható fontosságát. Haner följegyezte, hogy 
minden addigi s azutáni zsinat között a tordai alkalmával esett 
legnagyobb csapás a Luthert követőkön Erdélyben. Hatása nem 
kerülte el János Zsigmondot sem, ki ha egyelőre nem is ment 
tovább, de április 27-én Brassóban lutheri értelemben vett — 
most először — urvacsorát s további rokonszenvének biztos 
jelt adandó, ugyane napon Alesius Dénest udvari papjául 
nevezte ki, április végén vagy május elején pedig már mint az 
erdélyi ekklézsiák superintendensét jutalmazza meg adomány- 
levelével. Mennyi része volt Dávidnak a fejedelem áttéritésében, 
azt a mondottak miatt bajos megállapítanunk ; valószinű, hogy 
Csáky Mihályé az érdem nagy része. Érdem? Hát ehhez sok 
szó férhet. Emlékezünk, hogy Izabella élete utolsó idejében 
tárgyalásokat kezdett Werdinánddal, melyek cezélja egyfelől 


ürdélynek császári-királyi kézbe juttatása s ez által — remél- 
hetőleg — állandó béke biztosítása, másfelől János Zsigmond- 


nak Habsburg-lány megszerzése volt. A tárgyalásoknak — melye- 
ket Izabella halála miatt fia fejezett be — akkor lett annyi ered- 
ménye, hogy nehány hónapra fegyverszünetet kötöttek s köl- 
csönösen megengedték, hogy az erdélyi kalmárok a bécsiekkel 
háboritatlanul kereskedhessenek. A végső ezél megvalósitását 
azonban a fejedelemnek Ferdinánd előtt tulzottnak látszó köve- 
telései, mint a király eczim, no meg a feleség kérés, gátolták. 
A megindított actiot Balassa és Heraklides fondorlatai ugyan 
egy időre megszakították s úgy tünt fel, mintha Ferdinánd 
többé nem szorulna egyezkedésre, mert hatalma a hozzápárto- 

lások által napról-naora növekedett; azonban a török közbe- 
lépése mindent visszaterelt a régi útra. S a mikor a Ferdi- 
nánddal kötött hadadi fegyverszünet után (1562 ápr. 12) János 
Zsigmondnak sikerült a lázadó székelyeket leverni s diplo- 
mácziai úton Heraklides bukását előkészíteni, Ferdinánd is 
átlátta, hogy legjobb lesz, ha Erdélynek birodalmához csatolását 
békés megegyezés által kisérti meg. 

A szándék megvalósitását egyenesen a végső czélon kez- 
deni a török miatt lehetetlen volt. Ezért először a határkiiga- 
zitások kerültek sorra, a mit nyolecz évre szóló békekötés előzött 
meg, majd a junius 6—-18-ig tartó tordai országyülésnek az az 
óhajtása követett, vajha a már 1559-ben tervezett házasság 
megvalósulása által János Zsigmondnak sikerülne rokoni köte- 
lékbe lépni Ferdinánddal. Eképpen a császár s a fejedelem 
egyszerre kezdettek a békességhez: csakhogy czéljaik között 
némi eltérések voltak. János Zsigmond kezdetben egészen elfo- 
gadta anyja tervét, mely szerint azért, hogy véget vessen az 
örökös háborúskodásnak, hajlandó elismerni a Habsburg pro- 
tektorátust; hogy pedig ez az ő személyére ne jelenthessen 
valamelyes degradatiot, biztosítékul házasság útján tagja akar 
lenni az uralkodó dynastiának. Most azonban oda módositotta 
tervét — s itt nincs okunk kétségbe vonni a rendek fölfogá- 
sának megnyilatkozását —, hogy nem mond le atyai birtok- s 
hatalomörökségéről, ellenkezőleg, mint király, tehát mint egyenlő 
fél áll Ferdinánd elé; azt akarja, hogy birodalmának az utóbbi 
időben megcsorbult határai eredeti épségükbe állittassanak 
vissza, ő Magyarország választott királyául ismertessék el s 
végül, hogy Habsburg lányt kapjon feleségül. Alig fogalmazták 
meg e kivánságokat, somlyói Báthory István ünnepélyes követ- 
ség élén Bécsbe vitte azokat. A deputatio vezetője diplomati- 
kusan volt megválasztva. Báthory éppen 30 éves, vagyonánál 
s rokoni összeköttetéseinél fogva egyik legtekintélyesebb tanácsúr 
voit Erdélyben, eddigelé lehetőleg semmiféle ügyben nem expo- 
nálta magát, tehát pártállása miatt nem lehetett neheztelni 
reá, mindenekfölött pedig buzgó római hitű, ki saját későbbi 
nyilatkozatai szerint mindenkor fájdalommal látta ősei egyhá- 
zának romlását. Valóban, nem rajta mult, hogy küldetése siker- 
telen maradt. Az elvi ellentétekre fönnebb utaltunk, most csak 
azt említjük meg, hogy Báthory elindulása napján vagy azelőtt 

valamivel, de még az országgyűlésen a székelyek közt levő 
római katholikus és protestáns egyenetlenségek megszüntetése 
végett elrendelték, hogy mindenik felekezet szabadon gyako- 
rolja a maga vallását; minthogy pedig templom csak egy volt, 
meghatározták, hogy midőn az egyik felekezet istentiszteletet 
tart, azt várja meg a másik s csak ha ez elhagyta az egyházat, 
akkor menjen be a másik fél. János Zsigmond rosszul szá- 
mitott, ha azt hitte, hogy Ferdinánd mit sem tud Erdély házi 
ügyeiről, milyennek első sorban a vallásügyet tekintették ; nem 
volt kevésbbé hibás számitás az sem, hogy ha Ferdinánd értesül a 
fejedelem protestáns hitéről s a protestánsoknak adott újabb és 
újabb kedvezésekről, azért feleségül adja valamelyik leányát János 
Zsigmondhoz. Báthory előre láthatta a nehézségeket, vagy ha 
nem, hát Bécsbe való érkezése után biztosan meggyőződhetett 
azokról. Nem is késett gyors futárral értesíteni a fejedelmet. 
Erdélyben nagy megütközést keltett a kudarez hire, Báthory 
ügyetlenségének tulajdonitottak mindent. Ezért a milyen hamar 
csak lehetett, útnak indították az alig nehány hónap óta Erdély- 
ben tartózkodó Blandratát, hadd igazítsa helyre a jószándékot. 
Hiszen világlátott ember, sok nyelven tud beszélni, mindenhez 
ért s ezenfelül hajlékony modorú. Azonban utasitásul adták, 
hogy Báthory tekintélyének megóvása végett inkább tanácsokkal 
szolgáljon s ellenőrizze a pertraktákat, mint maga is beleve- 
gyüljön. Csakhogy itt megint megbicsaklott a rendek számitása : 
a császár nem ért rá az ő dolgukkal foglalkozni, mert sokkal 
fontosabb teendő várta. Ferdinánd, erejét hanyatlani érezvén, még 
életében rendezni akarta a trónutódlást s ezért 1563 szept. 7-én 
fiát, Miksát, Pozsonyban magyar királylyá koronáztatta. Az 
ünnepség előkészítése minden idejét lefoglalta; gondosságában 
annyira kicsinyeskedő volt, hogy , a követelőző fejedelem követét" 
mint nem föltétlen alattvalót, nem bocsáttatta a koronázáshoz 
s Báthorynak Nagyszombatban kellett várakoznia. Nem tudjuk, 
vajjon kinek az utasítására vagy tanácsára választotta Báthory 
éppen e várost, de úgy tetszik, Oláh Miklós meghivása s 
Báthorynak személyes vonzalma a római katholikus egyház 
legújabb magyar telepitvényéhez, a jezsuitákhoz, e dologban 
figyelmet érdemlő körülmény. A koronázás után Sor került az 
erdélyi ügyekre is, most már több kedvező jel között. Hiszen 
Ferdinánd immár csak fél hataiommal egyezkedhetett, a másik 

úr ez ügyben az új magyar király, Miksa volt, kinek protes- 
táns érzelmei köztudomásuak valának. Az egyezkedés ered- 
ménynyel járt s a következő pontokban állapodtak meg: János 
Zsigmond a királyin kivül azt a ezimet használhatja, a melyik 
tetszik; övé Magyarország a Tiszáig s feleségül kapja Ferdi- 
nánd legkisebbik lányát, Johannát. A követek erre haza távoztak. 
A megelőzőleg kapott rosz hirek után e siker jóleső érzéssel 
töltötte el a fejedelmet, ki nem is késett érette Báthorynak is, 
de főképpen Blandratának háláját, elismerését kifejezni. 

. Az eseményeket saját czéljaira bölcsen felhasználni 
tudó Blandrata igy lett Báthory Istvánnak barátja s a fejede- 
lemnek grata personaja . . . 

János Zsigmond az 1564. jan. 2—26-iki segesvári ország- 
gyülésen adta a rendek tudomására Bátbory és Blandrata kül- 
detésének eredményét. A rendek nagy örömmel fogadták a 
hallottakat, hiszen már mind belefáradtak a harczba. Igaz, nagy 
jelentőségü ténynek látszott előttük is az önálló és független 
Erdély sértetlen megóvása, de hát mit ért mindez, ha a veté- 
seket mindig a hadak taposták le, ha eső helyett magyar vér 
áztatta a földet, ha szabadságukra büszke féltékenységükben 
valamennyiüknek el kell pusztulniok . . . Békés Gáspár tervében 
elméletileg ugyan semmi kivetni való nem volt, de a gyakorlati 
megvalósiításnak — Erdélyt egyesiteni északkeleti Magyaror- 
szággal, melyet a nagyváradi béke 1538-ban Szapolyai János- 
nak juttatott — két nagy akadálya vala: egyik a magyarországi 
urak örökös villongása, róluk sohasem lehetett tudni, valójában 
kinek a hivei; a másik a Habsburgoknak az övéknél kétség- 
telenül nagyobb ereje. A körülményeket higgadtan megfontoló 
politikus tehát nem akarhatta Magyarországot Erdély supre- 
matiája alatt egyesíteni. Mihelyt erről kétségtelen bizonyos- 
sággal meggyőződött, Békés (Gáspár lett leghűbb ápolója a 
Ferdinánddal való kiegyezés szándékának. Kora — ekkor 44 
éves volt —, Petrovics után örökölt nagy vagyona, személyes 
tulajdonságai őt avatták az egyezkedő politikai párt vezérévé 
s csakugyan azt látjuk, hogy mihelyt a béke gondolata fel- 
szinre került, ő állandóan mellette volt. Ez emelte őt Erdély 
leghatalmasabb urává és ez sujtotta porba le . . . 


(Folytatása következik.) 

Dávid Ferenez emléke. 


(Óda.) ! 


Elet a sorsom. Millió csatornán 
Arany sugárba" vérbe" áradó ; 

Jövőre múltra üdvöt-álmot szórván, 

A pillanatban örökkévaló. 

5 mit századoknak vél a törpe ember, 
— A földi pályát futva türelemmel — 
Csak lábaimnak egy egy nyomdoka : 
Kövidke nappal, hosszú éjszaka. 


Ébredj, fiam! — Az ősök pitvarából 
Siess útadra, mint egy fértiú ; 

A hajnal-égen üstökös világol . . . 
Siess! — a füldön dúl a háború. 
Egyik kezedben villogtatva kardod, 
Másikba" meg az olajágot tartod. 
ik terád e hősi vértezet: 


Dicsőség-haszon? — mit is kérdezed ! 
Isten nevében! — törj előre, bátran : 


Az ő Igéje zengjen ajkadon, 
Es gyujts világot, szerte a hazában, 
A bemohosult omladékokon. 


Isten nevében! — tettre kész a szándék —- 
Jutalma: drága, mennyei ajándék, 
A hit — szivünkkel a mely egybeforrt, 


A mely örömbe-búba, ránk hajolt. 


1 Elmondta szerző Déva várában, az 1910 augustus 28.-án tartott 


emlékünnepélyen. 

Még arczodon ég a jó anya csókja, 

És kebleden már óriás sejtelem 

Viharzik át... küzd — egymást ostromolja 
Hit és tudás: üdvösség-kegyelem . . 

És napnyugatnak új világa mellett, 

Bús csontmezőket új életre keltett 

A Szent Igazság martyr-ünnepén 

Lobogó lángod, izzó fáklyafény ! 


— Temetve zordon századok szivében, 
Ah! mily sokáig szenvedett, szegény . . . 
Hogy újra támad, szűzi köntösében, 

Ki hitte volna: alig volt remény . . . 

Kő ez a szív, kő — szikla a boltozatja ; 
Mint a Molochnak, tenger áldozatja ; 

És ereiben megdermedt a vér — 

Átka visszaszáll: önfejére tér. 


Mi zúg az éjben, tompán dübörögve? 

Tán a menny dörög... Tán a füld remeg . . 
Nem — nem! — Ujjongva lánczát összetörte 
A hitszabadság, lelkiismeret. 

, Ébredjetek !" og Az Úr az igaz Isten!" — 
Illyés máglyája kigyúl bérczeinken, 

És egybeolvad kunyhó, palota ; 

És — ,Egy az Isteni" — zengi tábora. 


Te vagy, te voltál táborunk vezére, 
Sasmódra szállva, mint a gondolat; 

Te vagy, te voltál lelkünk szemefénye, 
Virrasztva értünk -— híven — egymagad. 
Tiéd ez oltár, szívek sóhajából, 

Glóriás galy a töviskoronából ; 

Lobogó lángja izzó fáklyafény, 

Nem hamvadó mécs kripták éjjelén. 


— A gyermek-ifjút, lassan ébredezve, 
E láng tüzelte, marta szilajan ; 

E láng a férfit vitte kínkeresztre . . . 
Világa volt e vár odúiban, 

Szemenként, e láng olvasztá bilincsed ; 
5 a rabbilincs bár összes földi kincsed: 
Mit halhatatlan lelked rajta nyert, 
Megér száz halált, százszor-százezert. 


Elet a sorsom. Millió csatornán 

Arany sugárba", vérbe" áradó ; 
Jövőre-multra üdvöt-álmot szórván, 

A pillanatban örökkévaló. 

— Föl!... Diadalt ül, győz az igaz ember 
Magasba vivó, szárnyas szerelemmel ; 
Csillag az égen egy-egy nyomdoka . . 

Hol ő világit: nincs ott éjszaka. 

Józan MIKLós. 


Dávid Ferencz. 


(Iskolai évet megnyitó beszéd.) 


Két héttel ezelőtt ünnepelte meg az unitárius egyház alapitó- 
jának és első püspökének, Dávid Ferencznek születése 400.-dik 
évfordulóját. Gyönyörű, harmonikus és fölemelő volt az ünnepély, 
gazdag, biztató és reményeket keltő mozzanatokban. Az ilyen 
alkalmak az egyházak történelmében korszakos fordulókká válhatnak ; 
kezdő forrásaivá olyan fejlődéseknek, a melyek a hitélet megúju- 
lását, a reményevesztett lelkek lendülését, az igazság és szeretet 
kutatásának új útjait jelölik. Az ünneplő sereg visszatekint a multba, 
megállapitja a haladás, vagy talán a visszafejlődés mértékét, magára 
eszmél, összeméri erejét és tulajdonságait azokéval, a kik más 
útakon keresik az igazságot és boldogulást s ez elmélkedésből új 
megismerések, új akarati elhatározások, új czélkitűzések származnak, 
melyek újabb és helyesebb törekvéseket inditanak útba. Reám ilyen 
megerősítő, sőt ünérzetet sugaló hatással voltak azok a mozzanatok, 
melyekben a négy napig tartó ünnep bővölködött. 

Ezt az évet az unitárius közfelfogás az unitáriusok ,nagy 
esztendejének" nevezte. De e nevet csak akkor fogjuk méltán visel- 
hetni, ha ez események lefolyását nyitott szemmel nézzük, észre- 
vesszük azokban nem csak erényeinket, hanem hibáinkat is, ha 
beengedjük lelkünkbe az igaz megismerés sugarait s a jóra való 
elhatározás és törekvés magvai kelnek ki lelkünkből. 

Ezért végtelenül sajnálom, hogy az ünnep oly időre esett, 
mikor ti, kedves iljak, nem lehettetek itt. Mert meg vagyok győ- 
ződve, hogy sokan közűletek gazdag benyomásokkal, erős elhatá- 
rozásokkal, vallásunkhoz való szilárd ragaszkodással távoztatok volna 
az ünnepélyről. 

De ha nem lehettetek jelen az ünnepélyen, foglalkozzunk ez 
órában, az iskolai év első órájában Dávid Ferencz sorsával, idézzük 
fel emlékét annak a nagy reformátornak, a ki hosszú időn keresztűl 

elfeledten feküdt jeltelen sírjában, de a kinek a jelen s bizton 
hiszem, hogy a jövő még inkább — habár lassan is — elhozza 
az elismerés, a hódolat koszorúját. 

Dávid Ferencz élete történetéről egy részetek már hallott és 
tanult, más részetek idővel fog tanulni róla. Azért az ő külső élete 
történetét csak röviden érintem. 

Dávid Ferencz ifjúsága a 16. sz. elejére esik; abba a korba, 
mikor a humanismus és renaissance hatása alatt fejlődött elmék, 
megunva az egyház által rájuk erőszakolt szellemi vesztegzár átkos 
jármát, tisztább és igazabb eszmék és gondolatok után áhítoztak, 
mikor megcsömörölve az egyház lélekbénitó tanitásától, tudatára 
ébredtek az emberi gondolat szabadságának, az elme kutatási és 
vizsgálódási jogának. Ez a kor az addig lekötözve, lebilincselve 
tartott emberi szellem felszabadítása, a lélek igazság után sóvárgá- 
sának, az emberi elme forradalmának kora volt. A nyugatról 
behozott tisztultabb vallási nézetek és gondolatok a megváltás ere- 
jével fogták meg a lelkeket. Olyan egyetemes, olyan általános volt 
a lelkeknek ez a forrongása, a minőt csak világtörténelmi nagy 
események, korszakos fordulók hoznak magukkal. Volt valami a 
kor levegőjében, a mi meghóditotta, magával ragadta az embereket. 

A forrongás ez általános áramlatába kerül bele Dávid Ferencz 
lelke. Külföldre megy tanulmányai befejezése czéljából, Witten- 
bergbe s itt Melanchton tanitásait olyan mohó lélekkel szivja 
magába, mint a kiszikkadt talaj az üditő esőcseppeket. A gyula- 
fehérvári papi iskola bemohosodott tanitása után az újitó, reformáló, 
biráló nézeteket hallgatni: ez egy egészen új világot tárt fel előtte, 
melyben a gondolatoktól tűz, élet és rombolás, perzselő hév kel 
életre. Fogékony lelke egészen kitárult az új tanitásra s haza térve 
Luther elveit hirdeti a szószékről úgy, hogy a Luthert követők 
nemsokára püspökükké választják. Dávid Ferencz hitjavitó munkája, 
mint többi nagy reformátortársaié, kezdetben csak tagadó, biráló 
irányú volt. Nagyobb részben abban merült ki, hogy tiltakozott az 
egyház hamis tanitásai és visszaélései ellen. Ehez a biráló mun- 
kához szükséges volt a szent iratoknak minél behatóbb tanulmá- 
nyozása. Mennél behatóbban tanulmányozta a bibliai iratokat, annál 
tisztábban látta, hogy az egyház mennyire eltávolodott a bibliai 
kereszténység alapjától és tiszta tanitásától s annál meggyőzőbb 
erővel lépett fel az a megismerés, hogy reformátori munkája nem 
szoritkozhatik a visszaélések és hamisitások ellen való tiltakozásra, 

hanem vissza kell állítani a Jézus Krisztus tanításait a maguk eredeti 
tisztaságában. Ilyen állandó és fáradhatatlan tanulmányozás, ilyen 
elmélkedések és meggondolások végre azokhoz a tisztult és világos 
hitelvekhez és nézetekhez vezetik, a melyeket ,unitárius vallás" 
néven nevezünk és foglalunk össze. Nem részletezem, hisz lesz 
alkalmatok Dávid Ferencz lelkének ez evolutiójával tanulmányaitok 
során részletesen megismerkedni, csak éppen megemlitem, hogy 
psychikai kifejlődése három nagy fordulót, három fázist tüntet fel, 
előbb, a Luther, később a Kálvin álláspontján, mig végül megta- 
lálja saját magát, maga alatt az alkalmas talajt, melyre fölépiti a 
mi vallásunknak rendszerét. Dávid WFereneczet ez evolutio útjában 
semmi hatalom föl nem tudta tartóztatni, meg nem tudta állitani. 
Ő. félelem és rettegés nélkül hirdeti az egyszer felismert igazságot. 
Nagy reformátortársai félénken és bátortalanul megálltak a megis- 
merés. fele útján; ő végig merészkedett az ismeret meredekein, 
végig szenvedte a nagy emberek mártiriumát és életével pecsételte 
meg hitvallását és meggyőződését. Ezzel fölemelkedett a nagy szel- 
lemek. ama sorába, kiknek élete igazolja, bogy ,gui potest mori, 
non potest cogi". 

Mit tanulhatunk Dávid Ferencz isteni igazságoktól napsugaras; 
de, tövisekben és szenvedésekben is gazdag pályájából? Megtanul- 
hatjuk azt, hogy az igazság megismerését minden földi jó és élvezet 
fölé kell helyeznünk s elveinkért és meggyőződésünkért, ha kell, 
az életet is föl kell áldoznunk. De főképp azt tanulhatjuk meg, 
hogy. lelkünket sohasem szabad elzárnunk, hanem tárva-nyitva tar- 
tanunk, új elvek, új nézetek és gondolatok befogadására; azokat 
elfogulatlanul és előitélet nélküli gondolkozással meg kell vizsgál- 
nunk s. ha jók, nemesek, az élet ideális átélésére alkalmasak, akkor 
el, kell fogadnunk, lelkünk sajátjává kell tennünk. 

Dávid KFerenczet nézetei változtatásáért sokan, a kik kevés 
jóindulattal itélik meg őt, szemrehányással illetik. Ma már bátran 
mellőzhetjük ezt a vádat. Az egyháztörténelem, a gondolkozó és 
felvilágosult emberek már rég visszautasították s kimutatták, hogy 
újitás, javitás, haladás régi nézetek föladása és megváltoztatása 
nélkül lehetetlen. Eppen ellenkezőleg a reformatio, a protestantizmus 
lényege és természete abban áll, hogy a vizsgálódás, kntatás és 
birálat korlátlan jogaikba. helyeztessenek s azokban háboritatlanul 
elismertessenek. lénnek a kutatásnak és birálatnak szükségképpeni 
következménye. nagyobb, tisztább, átfogóbb igazságok megismerése 

5 normativ életelvekké proklamálása. A természeti tudományok 
rendkivüli fellendiilése és fizikai, szellemi és erkölcsi életünk egész 
modern kialakulása és berendezettsége tisztára képtelenség volna, 
ha abban a szemrehányásban az igazságnak csak árnyéka is fog- 
laltatnék. Annyira rosszakaratú, ósdi és az igazság teljes hiányávál 
való ez a felfogás s a belőle származó szemrehányás, hogy nincs 
miért ezzel tovább foglalkoznom; hanem ellenkezőleg, újból hang- 
súlyozom s lelketekre kötöm, a mit már Pál tanitott s utána egyik 
leghívebb és legmegértőbb tanitványa, Dávid Ferencz, hogy , min- 
deneket megvizsgáljatok s a mi jó, azt tartsátok meg". Tehát 
fölebb, mindig fölebb, mindig tisztább, átlátszóbb, szebb, nagyobb 
igazságokra! Csak törekedni, mert csak a törekvés a mienk, a 
tiszta igazság a mindentudó Istené. 

Egy másik tanulság, a mit a mi nagy reformátorunk napról- 
napra napsugarasabb pályája kinálva-kinál, a vallási türelem meg- 
váltó gondolata és a mi több, gyakorlata. 

Az egyháztörténelem a vallási türelmetlenségnek sok gyászos 
és tragikus képét tárja elénk. A sok szenvedés, a kiontott vér, a 
fölgyújtott máglyák, a börtön bilincsei; mindezek átkos következ- 
ményei annak a vallási türelmetlenségnek, mely az evangeliumi 
szeretet és világosság nevében akaratunk, szivünk, érzelmeink elle- 
nére akar boldogitani. A sötétnek nevezett középkor legtöbb kegyet- 
lensége ebből a felfogásból ered. A Dávid Ferencz százada, a val- 
lásos szabadság classicus földjén, a mi kis Erdélyünkben termeli 
az új kor egyik legnagyobb, mert megváltó gondolatát, azt, hogy 
mindenkit saját hite boldogít. S e gondolat erjesztő ereje a Dávid 
Ferencz lelkében fogamzott meg először. A milyen egyszerünek, 
tisztának, magától érthetőnek látszik ez a gondolat, éppen annyi 
küzdelembe, véráldozatba és szenvedésbe került, mig az emberek 
lelkébe bevilágított s felmelegitette. Évszázadokba került, mig a 
fejlettebb, előrehaladottabb országokban is elfogadásra talált. A 18. 
században Nagy Frigyes a franczia felvilágosultaktól nyerte ezt a 
legértékesebb gondolatát. S nálunk II. József, kinek mi unitáriusok 
nagy hálávai tartozunk, a legfelvilágosultabb Habsburg, kimondotta 
ugyan ez elvet, de nem tudta politikai kormányzó elvvé tenni, mert 
hisz ismeretes, hogy bennünket felfogásunk, nézeteink, akaratunk, 
egész multunk s traditiónk ellenére akart boldogitani. A magyar 
törvényhozás könyve csak lassú lépésekben halad előre, mig ez elv 
belejut a Corpus Juris évkönyveibe is. Es mikor jő el az az idő, 

hogy ne csak az elmékbe, hanem a szivek rejtekeibe is bejusson 
s onnan hintse szét termékenyitő és áldást osztó melegségét? 
Minő tiszta látás, minő mélyreható pillantás és a léleknek 


minő bátorsága kellett ahoz, hogy ez elvet — az egész világ ellen- 
kező gyakorlata daczára — kimondják, törvénykönyvbe iktassák, 


mikor még csak alig egy félszázaddal azelőtt került bele ugyancsak 
a Corpus Jurisba az a sötét türelmetlenségtől izzó mondat, hogy 
,lutherani  comburantur". Mennyi rábeszélés, a lelkeknek minő 
átható megdolgozása volt szükséges ahoz, hogy az országgyűléssel 
— legellentétesebb nézeteket valló emberekkel — elfogadtassák. S 
a hová eljutott Dávid Ferencz lelkéből lelkezetten a 16. század 
törvényhozása, hosszú 350 esztendő mulva csak odáig tudott haladni 
a magyar törvényhozás, midőn a mult század közepén e gondolatot 
újból szentesitette. Tehát irányt jelölt hosszú időkre előre s mi csak 
most jutottunk az általa kiküzdött és elért magaslatra. 

Teljék el lelkünk hálával e nagy szellem iránt s tegyünk 
fogadást, hogy e legsajátabb gondolatához egész életünkre hivek 
maradunk. 

De Dávid Ferencz pályája s általában a reformátio története 
egyébre is tanit. A római egyház, mint egyedüli hatalom, kisajá- 
titotta a maga részére a tudományt. Minden tudomány a theologia 
érdekeit szolgálta, mint ancilla theologiae. Ennek meg lévén előre 
szorosan meghatározott és megállapított tételei és igazságai, mást, 
vagy éppen ezekkel ellenkezőt nem engedett felszinre jönni, érvé- 
nyesülni. Igy az elméket, de az akaratot és törekvést is szellemi 
békókba és bilincsekbe zárta; bizonyos kényszerült beletörődés és 
nembánomság foglalta el a lelkeket. A tudomány csődje következett 
volna el, ha az egyház a maga tekintélyével és hatalmával tovább 
is ránehezedett volna. De a reformatio lerombolta e tekintély elvét 
s helyébe tette az ész, a kutatás szabadságát. Hogy ennek milyen 
áldásos volt az eredménye, elég egyszerűen arra utalnom, hogy 
azóta a tudományok minden ága óriás lendületet vett, a természet- 
tudományok kutatásai és eredményei megváltoztatták a társadalmi 
élet külső alakját és belső berendezettségét s elég egészen röviden 
megemlitenem, hogy ma is azok az országok és nemzetek haladnak 
a műveltség útján legelől, a melyeknél a protestáns vallások hivei 
túlsúlyban vannak. 

De a reformatio nemcsak a tudományos kutatás és vizsgá- 
lódás szabadságát bizosítjaa, hanem az ember erkölcsi független- 

ségét, szabadságát és igy értékét is. Minthogy a római egyház 
folytonos gyámsága alól kiveszi, ezzel szabadságát, de egyuttal 
felelősségérzetét is növeli. A hol több a szabadság, ott nagyobb és 
sűrűbb a veszély, éberebb a lélek és lelkiismeret ; nagyobb erkölcsi 
erőre és ellenállásra van szükség. Innen jellemfejlesztő ereje a, sza- 
badság erős levegőjének. 

És most némi halvány képet szeretnék nektek, kedves ifjuság, 
adni arról, hogy milyen szemmel nézik és látják a mi angol és 
amerikai hitsorsosaink Dávid Ferenczet, a mi multunkat és jelenlegi 
törekvéseinket. És mindaz, a mit tőlük hallottunk, valóban meg- 
nyugtató s a jövő iránt reményt és bizalmat keltő. 

Nem vesszük mind készpénznek, a mit tőlük magunkról 
hallottunk. Az öröm, a tisztelet, hála és elismerés egy részét annak 
az ünnepi alkalomnak tudjuk be, mely az ő lelküket is mozgásba 
hozta s a mely a birálat érdes és dissonáns hangjait természetesen 
kerülni igyekszik. De mindennek levonása után, a mi marad, az 
is teljesen elég, hogy küzdelmeink iránya és helyessége felől meg- 
győzzön s a jövő munkásságra, kitartásra és lelkesedésre késztessen. 

Csak egy-két mozzanatot emlitek. A Britt és Külföldi Unitárius 
Társulat volt elnöke és képviselője pl; (ki meri mondaui, hogy 
, Dávid Ferencznek az unitarismus eszményi ügye nemcsak hazánk. 
ban, hanem világszerte sokat köszönhet" és ezért ők , Nagy-Brittánia 
nnitariusai teljes elismeréssel adóznak a magyar reformator hatásá- 
ban oly termékeny szellemének". Vagy nem fölemelő-e az amerikai 
universalista, tehát egy nem unitarius egyház képviselőjétől hallani, 
hogy mi nem felekezeti, hanem nemzeti hősről emlékezünk, midőn 
a fölszabaditó hőstett emlékét fölidézzük; sőt ,az egész emberiség 
és minden vallás szellemi vezéreit és martirjait ünnepeljük", midőn 
a fölszabaditó hős tettét magasztaljuk. 

Ime, ha eddig haboztunk és kételkedtünk, most már megbizo- 
nyosodhattunk arról, hogy nem felekezeti elfogaltság vagy szük- 
keblűség az, ami Dávid Ferencz alakját előttünk magas piedestálra 
emeli s hódolattal veszi körül. A mivelt világ legfölvilágosodottabb 
és legelőrehaladottabb elméi nyujtanak elégtételt és hódolatos elis- 
merést annak a szellemnek, a ki az általános culturalis haladás 
irányát hosszu századokra s meglehet, talán évezredekre kijelölte, 
de a ki hazájában csak lassan-lassan s morzsánként kapja az elis- 


merést. 
A másik gondolat, a mi különösen megragadta figyelmemet, 

hasonlóképen biztató és fölemélő. A kiküldöttek több oldalról, több 
formában kifejezték. Ugy látszik, hogy a hit és lelkiismeret szabadság 
meredek szirtjein Amerikában sem bátorságos és főleg nem kényelmes 
járni. Az unitaris egyház Amerikában még fiatal s vannak sokan 
a kik nem ismerik kellően, a kik rossz indulattal és kicsinyléssel 
azt állítják, hogy vaz egész nyugtalan bosztoni elméknek új talál- 


mánya". s ők boldogok és nagy az örömük — a mint képvise- 
lőjük kifejezte — ,hogy az ilyen birálókat a mi negyedfél százados 


munkásságunk éinlítésével el tudják hallgattatni". 

Hát valóban büszkeség és önérzet hevitheti lelkünket, a mikor 
azt halljuk, hogy a mi szegényes eszközeinkkel megvívott, sokszor 
valóban élet-halál harczunkat a kételkedés, a guny, a kicsinylés 
elnémitására emlegetik. S hallván ezeket, inagunk előtt is más világi- 
tásba kerül égyházunk tragikus imultja, más jelentőséget kap a 
történelmi tanulságok értéke s élénkebb tudatunkba jő a történelem- 
ben uralkodó isteni gondviselés munkája, a mely ellen néha rossz 
óráinkbán még zúgolódni is merészkedünk. 

Ennek a gondviselésnek munkája az, a melyet egy másik 
amerikai kiküldött (Perkins) megragadó gondolatban ódai szárnya- 
lásig emelkedő költészettel igy fejezett ki: , Legnagyobb jelentőségű 
az, hogy mi és önök közös szellemi látományt láttank, mielött egy- 
mást megpillantottuk és feleltünk a közös hit hivő szavára, mielőtt 
egymással kezet fojtunk. Ez azt bizonyitja, hogy ha az ajándékok 
között különbség van is, de a lélek ugyanaz és ha a kormányzó 
szervezetek különfélék is, az isten mindig ugyanaz". 

Lehet-e szebben, igazabban és költőiebben kifejezni azt az 
igazságot, hogy a világosságot és igazságot szomjuhozó lélek itt és 
messze, az oczeánon túl kutatásában ugyanarra az igazságra bukkan, 
mert ugyanaz az isteni szelleni illeti, hogy ebből a szellemből eredő 
léleknek itt is, ott is ugyanazok a vágyai, az óhajtásai, ugyanazok 
a szükségletei, az öröme és sohajtásái, ugyanazok a szorongattatásai 
és ugyanazok az isteni látomások és megvillanások a kielégülései. 

Az ilyen igazságok történelmi pillanatokban szoktak elhang- 
zani s reám legalább ez a nyilatkozat úgy hatott, mint egy kijelentés, 
á mely kézdetben nagyságával egész valónkat megrázza és a szöl- 
lemi szédülésnek bizonyos nemét idézi elő, később melegséggel és 
fénynyel tölti el az öntudatot s történelmi magaslatokba emel. 

És van még egy mozzanat, a mi lelkem mélyéig hatott. Isnie- 
retes közöttünk az a szálló gondolat, hogy az unitárius vallás a 

jövő vallása. Ha eddig kételkedtem, most hiszek vallásunk jövő- 
Jében. Mert megtanultam ez ünnepélyen angol és amerikai hitroko- 
nainktól, hogy tévedés volna szabadelvü vallásunk elveinek sikerét 
az egyházközségek népessége vagy tagjainak száma alapján mér- 
legelni. Magasabb  nézőpontra kell emelkednünk, a történelmi 
tekintet fáklyáját meggyujtanunk s hazánk határain túl meg- 
látjuk, minő hóditó erővel törtek előre a szabadelvü vallásos 
eszmék az utóbbi 40—50 év alatt. Sőt hazánkban is látjuk, egy- 
előre csak gyér, de annál kifejezőbb nyomait annak, hogy az 
emberek, az értelmes és gondolkozó emberek, hangosan követelnek 
valamit, a mi az emberi értelem souverain jogával és a lelkiismeret 
függetlenségével jobban megegyezik. A régi hit, már nálunk sem állhat, 
ellene a haladásnak s a miveltség terjedésének. Kezd már derengeni 
nálunk is, de a mai ember már teljes világosságért eseng. Erős 
bizonyitékok és jelek szólnak a mellett, hogy a régi hithez való ragasz- 
kodás és engedelmes meghódolás ma már nem az, a mi régebben volt. 

Ma már dereng, sőt virrad a lelkekben, s kezd gyérülni és 
oszlani a babona és tudatlanság köde. Virrad és a hajnali fénynél 
tisztábban jelenik meg előttünk az egyetlen, örök szellem s fénye- 
sebbek és sugárzóbbak tulajdonságai a maga dicső és fenséges 
egyedülvalóságában. Már kezd szemünk hozzászokni az igazság 
tiszta és erős fényéhez. Már erősödnek szellemi látásunk idegei, a 
melyek már kibirják, hogy a Teremtőt ne csak homályosan, mások 
szemén át, hanem szellemi látással, szemtől szemben láthassuk. Ennek 
a közelgő jövőnek s e jövő szabadelvüségének lesz a feladata, hogy 
tisztább és az emberi lélek isteni eredetének megfelelőbb nézeteket 
hintsen szét és terjeszszen az örökkévaló természetéről és czéljairól ; 
oly nézeteket, a melyek kielégitik azokat is, a kik a gondolkozás és 
önelhatározás elkobozhatatlan jogáról lemondani nem birnak és nem 
akarnak, a kik közbejárás nélkül maguk akarnak gondolkozni és 
határozni vallásos dolgokban. 

Hiszem, hogy a nap át fog hatolni még a legsötétebb felhőkön 
is, melyek az égre tornyosulnak és világossága be fog hatolni az 
emberi értelem legsötétebb zugaiba; és hiszem, hogy nincs emberi 
hatalom, a mely a világosság sugarait sokáig feltartóztathatná. 

Ebben a hitben, ebben a reményben Dávid F. szellemében mun- 
kára fel — Isten nevében! Ezzel az 1910/11. iskolai évet megnyitom. 


DR. GáL KELEMEN. 


Keresztény Magvető 1910. 23 


Az angol és amerikai unitáriusok üdvözlete 
a Dávid Ferencz ünnepélyen. 


Az angol unitáriusok nevében Harrison János, a Ferencz 
József-rend lovagja, a franczia becsületrend tulajdonosa, a brit és 
külföldi unitárius társulat volt elnöke és kiküldött képviselője a 
Dávid Ferencz ünnepélyen, aug. 20-án a következő üdvözlő beszédet 
mondotta : 

Az angol unitárius egyházban elfoglalt állásom egyik leg- 
szebb kiváltságának tartom, hogy az egyesült királyság unitáriu- 
sainak üdvözletét én tolmácsolhatom ez alkalommal a magyarországi 
unitárius egyház hiveinek. 

Engem ért az a szerencse, hogy ez alkalommal a brit és 
külfüldi unitárius társulatot, a mi legrégibb felekezeti szerveze- 
tünket képviseljem. Ez a társulat méltán viseli az egyesült királyság 
unitárius és szabad keresztény egyházainak bizalmát, mert fárad- 
hatatlan buzgósággal müködik azoknak a magasztos elveknek ter- 
jesztésén, a melyek világszerte oly becsesek a szabadelvü keresz- 
ténység hivei előtt. 

Örömömet még az is fokozza, hogy Nagybritánia unitárius 
egyházainak számos kiválósága csoportosul e pillanatban körülöttem, 
a kiknek érzése a Magyar Testvéregyházak iránti szeretetben egy 
az enyémmel. Mindnyájan érezzük, hogy közös hit szent köteléke 
kapcsol össze egymással. Mindnyájunknak hő vágyunk a gondolat 
felszabadulása útján a szabad vallás terjedése. Mindnyájan meg- 
vagyunk győződve, hogy egymás buzditása és inspirálása által ezt 
a czélt szolgálják közös összejöveteleink is. 

Nagy örömünkre szolgál szemtől-szemben látni azokat, a kik- 
nek czéljai és vágyai eggyek a mieinkkel: élvezni szives vendég- 
szeretetüket; érezni, hogy bármily nagy távolság is választ el egy- 
mástól a térben: szívben, lélekben, mégis közel állunk egyináshoz, 
mert a szabadelvü és észszerü vallás nemes és lélekemelő terjedése 
egyformán közös eszményünk. 

Sajnálom, hogy két kiváló tagja az angol unitárius feleke- 
zetnek s egyszersmind tisztviselője a brit és külföldi unitárius 
társulatnak, e gyülekezeten nem vehet részt. Az egyik Tisztelendő 
Hargrove Károly úr Leedsből, társulatunk elnöke; a másik Tisz- 
telendő Bowie Copeland W. társulatunk titkára. E két férfi nevét 
önök jól ismerik, mint mindazok, a kiket a szabad vallás ügye 
érdekel. Hargrove úr kiváló értelmi tehetségeivel s fáradhatatlan 
tevékenységével mind hazánkban, mind gyarmataiban, hitsorsosaink 
kiváló szeretetének és becsülésének örvend. Megnyerte a legna- 
gyobb kitüntetést is, a melylyel pályatársai felruházhatták s most 
mint elnöke a brit és külföldi unitárius társulatnak, áraszt fényt 
arra a nevezetes állásra, a melyet elfoglal. Sajnálatraméltó  körül- 
mény, hogy a berlini nemzetközi konferencziával kapcsolatos nagy 
elfoglaltsága miatt e hosszabb útazásra nem vállalkozhatott. 

Tisztelendő Bowie Copeland W. a társulat buzgó és tevékeny 
titkára egészségi okokból nem csatlakozhatott az angol egyházak 
ez alkalommal megjelent képviselőihez. Hivatalának bokros teendői 
közt a túlcsigázott munkásság sulyos beteggé tette s noha most 
már jobban van, érezte, hogy ilyen hosszas, kimeritő útazásra még 
sem vállalkozhatik. Mi, az önök közt megjelent küldöttség, neki 
és az ő ügyes rendezésének köszönhetjük kirándulásunk sikerét. 
Lehetetlenség túlbecsülni azoknak a szolgálatoknak értékét, a melye- 
ket Bowie úr minden unitárius ügy szolgálatában kifejt. Elmara- 
dását ez alkalommal nagyon sajnálhatjuk. 

Mi, Nagybrittánia unitáriusai, hosszu útra keltünk e nevezetes 
alkalommal, hogy magyar testvéreink iránt érzett rokonérzésünknek 
és szeretetünknek kifejezést adjunk; hogy részt vegyünk önökkel 
a nagy unitárius vértanu, Dávid Ferencz születésének 400-ik évfor- 
dulóján rendezett, ez emlékünnepen. A vallásszabadság vértanuja 
volt ő; neki az unitárizmus eszményi ügye nemcsax az önök hazá- 
jában, hanem világszerte sokat köszönhet. Ám azért neve mégis az 
unitárius egyház megalapításával van elválhatlan kapcsolatban s 
vallása szabad eszméinek jótéteményeit első sorban önök, magyar 
unitáriusok, az ő hitsorsosai, de másodsorban önök, magyarok, az 
ő honfitársai élvezék. Mert bámulatos dolog az, hogy Erdélyben már 
majdnem 350 évvel ezelőtt lelkiismeret-szabadságot és jogegyenlő- 
séget élveztek az összes keresztény hitfelekezetek — oly korban, 
a mikor még nálunk s más országokban virágzott a hitüldözés, s 


a vallásszabadság teljesen ismeretlen fogalom volt. 
23" 

Tisztelet a Dávid Ferencz emlékének. Az ő dicső élete s vér- 
tanu halála táplálta azok lelkesedését, a kik a lelkiismeret szabad- 
ságát s az egyéni itélet jogát vallásos kérdésekben a lélek oly 
elidegenithetetlen javainak tekintik, hogy azok papi és világi ha- 
talom megsemmisitő támadásainak egyformán ellenállanak. A vallás- 
szabadság ilyen harczosai, — az irás szerint, — a föld áldásai s 
befolyásuk és tekintélyük csak növekszik az éveknek folyamán, 
mindazok előtt, a kik követik őket az igazság- és kötelességérzet- 
ben. Az ő példájuknak buzdító és lelkesítő ereje müködik ma is 
világszerte azokban, a kik a vallásszabadság szent ügyének diada- 
láért küzdenek. 

Mi, Nagybrittánia unitáriusai, teljes elismeréssel adózunk a 
magyar reformátor hatásában is oly termékeny szellemének. A 
tiszta és észszerü vallás elveit nagyrabecsüljük s szivvel-lélekkel 
csatlakozunk önökhöz az igaz jellem és élet iránt érzett kegyele- 
tükben. Mert ő nem riadt vissza attól, hogy feláldozzon mindent, 
még az életét is, az igazságért. Hadd öntsön az ő példája lelke- 
sedést a világ bármely részén lakó unitárius hivőbe s buzditson 
mindnyájunkat a szabadelvü kereszténység mellett további lanka- 
datlan küzdelemre. Hadd bizonyitsa be a polgári és vallási sza- 
badság érdekében végzett munkánk sikere azt, bogy hasznunkra 
tudtuk forditani nagy hitelődeink példáját s hogy a szabadság és 
igazság vértanui, a világ bármely részén, nem szenvedtek hiába. 
Köszönjük azt a nemes hagyo ványt nekik, hogy Isten imádásában 
a lelkiismeret parancsol s hogy a lelkiismeret szavát követni, még 
az élet feláldozása árán is, szent kötelessége az embernek. Hadd 
bizonyitsuk be hát mi is, bármely földön lakó unitáriusok, hogy 
méltó utódai vagyunk a lelkiismeret szabadságáért szenvedett és 
meghalt nagy hitelődeinknek. 

Örülnünk kell az ilyen alkalmaknak, mint a minő a mostani : 
Dávid Ferencz születése 400 adik évfordulójának emlékünnepe, mert 
lehetővé teszik, hogy különböző országokban lakó unitáriusok időn- 
ként találkozzanak a testvéri szeretet kölcsönös ápolására s egymás 
buzditására. Mi örvendünk annak, ha más országokban lakó unitá- 
riusokkal szorosabb kapcsolatba léphetünk; ha élvezhetjük a lelki 
közösség érzését azokkal, a k knek hitelvei és vágyai a mienkkel 
megegyeznek ; ha érezhetjük, hogy noha nyelvkülönbség választ el 
bennünket egymástól —- ez a különbség nem igazi választófal ott, 
a hol a szeretet és lelkirokonság testvéri érzése alkotja a kapcsot, 

A  pemzetközi összejövetelek hasznosak sok tekintetben az oly 
vallásfelekezet tagjainak, a milyen a miénk is. Buzditólag és fel- 
emelőleg hatnak ránk is, reménységgel táplálnak arra nézve, hogy 
annak az ügynek, a melynek sikeréért különböző munkakörökben 
legjobb erőinket áldozzuk, végleges diadala el nem maradhat. Azt 
a körülményt, hogy az unitárius hitelveket nyiltan vallók száma ez 
idő szerint csekély, bátran figyelmen kivül hagyhatjuk, ha arra gon- 
dolunk, hogy az a befolyás, melyet ezek a hitelvek gyakorolnak, 
nagy és hatalmas s ha lassan is, de annál biztosabban érezhetővé 
válik az összes keresztény egyházakban. Tévedés volna szabadelvü 
vallásunk elveinek sikerét az egyházközségek száma, vagy tagjainak 
népessége alapján mérlegelni. Magasabb néző pontra kell helyez- 
kednünk, ha megakarjuk látni, hogy milyen hódító erővel törtek 
előre a szabadelvü vallásos eszmék az utóbbi 40—50 év alatt. 

Vegyük csak például a Nagy Brittaniában lévő egyházakat. 
A változás, a melyen a nem unitárius egyházak átmentek, majdnem a 
csodával határos. Egykor az orthodoxia legerősebb várának tekintett 
más felekezetü templomok szószékeiről ma oly papok beszélnek, a 
kiknek nézetei sok tekintetben szintoly szabadelvüek, mint a mieink 
s a kiknek hitelvei, a nevet kivéve, minden egyéb tekintetben unitá- 
riusok. A vallásos hit kérdéseiben erős szabadelvü áramlat ostromolja 
az orthodox egyházakat, buzditva s a jövő iránti szép reményekkel 
töltve el azokat, a kik a szabad vallásos elvek szolgálatában állanak. 

Ez a felébredés, ez az angol orthodoxia vezetőiben beállott 
változás annak a jó magnak tulajdonitható, a melyet a mi hitelődeink 

multban vetettek. Olyan emberek voltak ők, a kik szintúgy, mint 
az a vérlanú, a kinek emlékét ma ünnepeljük — nem riadtak vissza, 
hogy önmagukat feláldozzák, ha a lelkiismeret úgy parancsolta. 
Munkájuk gyümölcse a mi örökségünk. Tartsuk tehát soha nem 
szünő hálás emlékezetben nagy tetteiket s ne feledjük, hogy nekünk 
is szent kötelességünk szabad vallásuuk elveinek terjesztése és ápo- 
lása. Ezért a kötelességért ők életüket áldozták, legyünk készen 
tehát mi is, hogy dolgozzunk s ha kell, szenvedjünk érette. 

A szabad és észszerü vallás ügye melletti küzdelmeinkben elég 
buzditásul szolgálhat nekünk, ha egy tekintetet vettünk az úgyne- 
vezett orthodox egyházak jelenlegi helyzetére a kereszténység egész 
vonalán. Megczáfolhatatlan bizonyítékaink vannak arra, hogy a régi 
hitezikkekhez való engedelmes ragaszkodás és hüség ma már nem 
az, a mi a multban volt. Értelmes és gondolkozó emberek mindenütt 

hangosan követelnek valamit, a mi az okosság gal és józan észszel 
megegyezik. A vallásszabadság érdekében megindult mozgalom, a 
melyre oly nemes példát szolgáltattak önök majdnem 400 évvel 
ezelőtt, napról napra erősödik világszerte s hisszük, hogy a végén 
minden akadályt elsöpör útjából. A régi babonás hit nem állhat 
ellene a haladásnak s a miveltség terjedésének. A mai embernek az 
észszerü és érthető hit kenyere kell sigy nem csoda, ha visszauta- 
sitja az elavult papok gyártotta hitczikkek kövét. A mai ember türel- 
metlen azokkal a korlátokkal szemben, a melyeket a papok állitottak 
fel azért, hogy elzárják előle a teremtőjéhez vezető egyenes és köz- 
vetlen utat. Mindenütt több világosságért eseng. Világosságért, a 
mely eloszlassa a tudatlanság és babona ködét. Világosságért, a 
mely tisztább belátásra vezesse őt, Isten jellemét és tulajdonságait 
illetőleg. Világosságért, a mely lehetővé tegye, hogy teremtőjét ne 
csak homályosan, mintegy tükörben, hanem szellemi látással szemtől- 
szembe láthassa. A huszadik század szabadelvü keresztény egyhá- 
zainak dicső alkalom kinálkozik. Az ő hivatásuk: fáradhatatlan, 
komoly munkássággal küzdeni egy igaz és észszerü vallásért. Rájuk 
hárul az a szent kötelesség, hogy az örökkévaló természetéről és 
czéliairól tisztább és felvilágosultabb nézeteket terjeszszenek. Oly 
nézeteket, melyek teljesen kielégithessék azokat is, a kik papi 
segitség nélkül, maguk akarnak gondolkozni és határozni vallásos 
dolgokban. 

Az én kivánságom az, hogy az unitárius egyházak mindenüit 
legyenek méltók arra a nagy feladatra, a melynek megvalósulása 
csak teljes buzgalom és odaadó komoly munka árán lehetséges. 
Hogy ne ingadozzanak soha, mikor arról van szó, hogy oly vallásos 
elveket terjeszszenek, a melyek egyszerüségükkel mintegy kinál- 
koznak azoknak, a kik lélekben és igazságban akarnak közeledni 
a mennyei atyához. Erős a hitünk, hogy minden országban az 
uuitárius egyházak feladata: kielégiteni embertársaink vágyát egy 
tisztább, felvilágosultabb és észszerübb vallásra nézve. A feladat 
nehéz, kevesen is vagyunk, de bizunk, hogy a Mindenható 
nem tagadja meg erejét és szellemét attól a munkától, a melyet ő 
bizott ránk. 

Záradékul — kedves magyar testvéreink — fogadják önök 
még egyszer az angol unitáriusok legszivesebb üdvözlését s leg- 
forróbb baráti érzelmeinek nyilvánitását. Az Isten áldja meg önöket 
s adjon sikert munkájuknak az emberiség javára. 


AZ ANGOL ÉS AMERIKAI UNITÁRIUSOK ÜDVÖZLETE. iagajil 


Az amerikai unitáriusok nevében St. John Károly filadelfiai 
lelkész, az amerikai unitárius társulat képviselője és volt titkára 
mondott bevezető szavak után üdvözletet s nyújtotta át üdvözlő 
iratukat : 

Önök, kedves testvérek, Dávid Ferencz tiszteletreméltó nevének 
lobogója alatt a kegyesség és hősiesség hosszu korszakának szen- 
telnek ünnepet. Amerika unitáriusai előtt Dávid Ferencz neve nagy 
tiszteletben áll. Mi örvendünk annak a rendkivüli pályafutásnak, 
melyet a magyarországi unitárius egyház megfutott s büszkeségünk, 
hogy ez egyházat a jelen korban munkatársaink közé számithatjuk. 
Az amerikai unitárius társulat Wendte Károlylyal együtt engem 
azzal bizott meg, hogy hozzuk el a társulat szeretetteljes üdvözletét. 
5 adjuk át egyuttal az amerikai unitárius társulatnak Bostonban, 
május 26-án, nyolczvanötödik évi közgyűlésén, dr. Lyon H. Vilmos 
lelkész inditványára egyhangulag hozott, irásba foglalva, bekötve 
küldött határozatát, a mit ezennel tiszteletteljesen át is adok. 


Az amerikai unitárius társulat határozata : 


, Az amerikai unitárius társulat Bostonban, 1910. május 26-án, 
nyolczvanötödik közgyűlésén a következő határozatot hozta : 

Minthogy a magyarországi unitárius egyház folyó évi aug. 
hóban ünnepli meg 400-ik évfordálóját Dávid Ferencz születésének, 
ki Magyarországon az unitárius kereszténység megalapitásának 
martyr püspöke volt, az amerikai unitárius társulat megragadja az 
alkalmat, hogy kifejezze a testvéregyház iránt érzett háláját és 
bámulatát azért, hogy oly sok éven át és oly gyakran hősies 
bizonyságot tettek a dogmák által le nem kötött és szellemi keresz- 
ténység mellett és kivánja, hogy legyen e szellem befolyása és 
előhaladása örökké állandó közöttük. 

Egyúttal felkéri a társulat elnökét, dr. Eliot A. Sámuel, tit- 
kárát, dr. Wendte W. Károly és St. John E. Károly lelkész ura- 
kat, hogy képviseljék hivatalosan a társulatot és magukkal vivén 
ez iratot, emlékünnepélyük alkalmával adják át azt személyesen a 
magyarországi unitárius testvéreknek". 


A berlini congressus. 


(1910. aug. 6—10.) 


Folyóiratunk utóbbi számában rövid közlemény jelent meg a 
berlini  congressusról, vázolva annak külső lefolyását, felsorolva 
egyes kiválóbb szereplőinek munkásságát. Az olvasó ebből a pár 
odavetett vonásból is meggyőződhetett arról, hogy a congressus 


elődeihez méltó munkát végzett; s egyben és másban — a mi 
kivált a tudományos készültséget illeti — túl is szárnyalta azokat. 


Illő tehát, hogy ezzel a nevezetes congressussal, annak belső tar- 
talmával, erkölcsi értékével bővebben foglalkozzunk. 

Nevezetes ez a congresszus egyfelől azért, mert olyan elemek 
is nyiltan és minden habozás nélkül részt vettek benne, a kik eddig 
egy vagy más okból vonakodtak annak szabadelvű zászlója alá 
szegődni. A protestans orthodoxiának, a katholikus modernizmusnak, 
a tisztán ethikai alapon álló társulatoknak és szabadgondolkozóknak 
képviselői, a kik belátták, hogy az általuk vallott elvekre a con- 
gressuson való együttmunkálkodás csak kedvező fényt vethet, a 
mennyiben a congressus szabad tért nyit a társadalmi, erkülesi és 
hitélet mindennemű megnyilatkozásának s munkásaitól csak  őszin- 
teséget és loyalitást követel egymással és a congressust magát 
létrehivó vezérelvekkel szemben. 

Nevezetes ez a congressus másfelől azért, mert magában 
Németországban is újabb lökést adott a szabadelvű haladásnak, 
érdekkörébe vonva és együttes munkára serkentve azt a négy nagy 
protestans egyesületet, a melyek a congressus meghivásában, annak 
előkészítésében és az ügyek vezetésében tevékeny részt vettek. 
Most az első alkalommal. A Protestamverein-t t.i. és annak testvér- 
egyesületeit, a rajnai, hannoveri és westpháliai protestans egye- 
sületeket. 

Résztvettek benne az említetteken kivül az úgynevezett refor- 
mált zsidók, hindu theisták, buddhisták és örmény keresztények, 


emsattttts Mlle 
JG E ee eáe a eemátmsztssáskust ÜEE 


A BERLINI CONGRESSUS. 020 


a mi által a congressus nemzetközi jellege teljesen biztosítva volt. 
Résztvett benne 30 különböző nemzet fiai között 60 egyházi szer- 
vezet képviselője. És a tapácskozások gazdag programmja mintegy 
150 előadót foglalkoztatott, a kik a maguk munkamezején mind 
nagy tekintélynek örvendenek. 

Ily körülmények között a congressus állandó végrehajtó - 
bizottsága elérkezettnek látta az időt arra, hogy a congressus eddigi 
elnevezését, melyben az unitarius név dominált, oda módositsa, 
hogy az a benne képviselt szabadelvü irányzatnál fogva megfeleljen 
annak a meglepő fejlődésnek, melyet a congressus tiz év leforgása 
alatt elért. Az ötödik, a berlini congressus, már eltalálta ezt az 
alaphangot, a mely úgy a keresztény, mint nem keresztény hivő 
lelkeket a maga körébe vonja együttes munkára. Czime: , Welt- 
kongress für freies Christentum umd religtösen Fortsehritt." Angolul : 
, mMtiernational Congress of Free Christians and Other Religtous 
Laberals". Francziául: , Congrös International des Chrétiens libéraux 
et d autres libre croyants". Ez a három európai nyelv lesz ezentúl 
is a congressus hivatalos nyelve. Munkálatai és kiadványai eddig 
is ezen a három nyelven jelentek meg. 

Talán nem lesz érdektelen, ha ide iktatjuk a congressus 
végrehajtó-bizottságának diszes névsorát. Németországban : Schrader 
Károly, volt birodalmi képviselő, Berlin; Prof. Rade Márton, a 
marburgi egyetem tanára, a ,Christlicne Welt" szerkesztője; 
dr. Fischer Miksa, a berlini §St.-Márkus-templom papja; prof. dr. 
Geffcken, Köln, a rajnai szabadprotestansok elnöke; dr. Sc/Mele, 
berlini lelkész és író. Angliában: Dr. Carpenter, az oxfordi Man- 
chester College igazgatója; Bowie Viimos, London, a brit és kül- 
földi unitárius társulat titkára; Father Lilley, a paddingtoni 
(London) Mária-templom rectora; Campbell, a londoni City Temple 
lelkipásztora. [ramcziaországban : Prof. Bonet-Maury, a párisi pro- 
testans theologiai facultás tanára; Roberty Emil, a párisi L"Oratoire 
lelkipásztora; dr. Viennot lelkész, a ,La Revue Chretienne" szer- 
kesztője. Svájczban: Prof. Montet Eduárd, a genfi egyetem rectora ; 
Schocnholzer, a zürichi Newminster egyház lelkipásztora. Hollan- 
diában: Prof. Herdmans, a leideni egyetem tanára; ifj. Hugen- 
holz lelkész, Haarlem. Scandinavtában: Westenholz Mária úrhölgy, 
Dánia; Konow Károly, bergeni lelkipásztor. Olaszországban: Dr- 
André Antal, a flórenczi protestáns egyház lelkipásztora. Magyar- 
országon: Dr. Boros György, a kolozsvári unitárius — theologia 

intézet dekánja. Az amerikai Egyesült- Államokban : Dr. Elhot 
Sámuel, az amerikai unitárius társulat elnöke; dr. Wendte Károly, 
az amerikai unitárius társulat külföldi referense, a congressus 
főtitkára: dr. Gordon György, a bostoni Old South-templom (con- 
gregationalista) lelkipásztora; dr. Bisbee Frigyes, a bostoni , Uni- 
versalist Leader" szerkesztője. 

Az angol és amerikai delegatusokat már Kölnben nagy ünnep- 
séggel fogadták az evangeliumi szabadság barátai. Berlini időzésük 
alatt is örömmel tapasztalták a minden oldalról megnyilatkozó vendég- 
szeretetet. Sokan is jöttek. Számuk is imponáló. Angliából mintegy 
százan, Amerikából több mint kétszázan vettek részt. A congressus 
összes résztvevőinek 7?/--e. Illik is, hogy ily tekintélyes számú kép- 
viselettel éppen azok támogassák a congressust, a kik annak böl- 
csőjénél ott állottak, jó reménységgel és bizalommal tekintve a 
jövőbe. 

A congressus üléseit a tiszti casino császártermében tartotta. 
Itt volt augustus 5-én este 9 órakor az ünnepélyes fogadás, a 
mikor is a congressus új elnöke, Schrader Károly, volt birodalmi 
képviselő, a Protestantenverein elnöke, keresetlen szavakkal üdvö- 
zülte a birodalmi székváros vendégeit, reá mutatva az egybegyült 
congressus szellemére és czéljára. ,Szabadságot követelünk" — 
úgymond — ,mert a vallás, mint az embernek Istenhez való ragasz- 
kodása, önátadása, teljes erejében csak szabadon nyilatkozhatik 
meg; dogmák és egyházi szervezetek megállhatnak a maguk helyén, 
de csak másodsorban, mint a ezélhoz vezető útak és eszközök. 
Vallásos szabadságra szükségünk van azért is, hogy a különböző 
vallásos testületek egymást külcsönösen elismerjék és gyiülölködés 
nélkül egymás mellett haladva, megfelelhessenek kitüzött felada- 
tuknak s az embereket — különböző útaikon — Istenhez vezé- 
reljék. Mi az összes vallásokban a vallás magvát, lényegét keressük. 
Békét óhajtunk a különböző egyházak és confessiók között. Nap- 
jainkban egyetlen érdemes kulturgondolat se veszhet el nyomta- 
lanul, hanem gyökeret ver, fejlődik és tovább terjed. Adja Isten, 
hogy a congressus vezéreszméi is termékeny talajra találjanak 
Németországnak és az egész művelt világnak szellemi életében." 

Az üdvözletre hasonló melegséggel válaszoltak a különböző 
országok képviselői, ki-ki a maga temperamentuma és egyéni saját- 
sága szerint; a nélkül, hogy az egésznek harmóniáját a legcse- 
kélyebb elütő hang megzavarta volna. 

A kezdethez méltó volt a congressus egész lefolyása, a mely 
a hatalmas világváros zakatoló forgalmában is élénk mozgalmat 
keltett. 

Szombaton reggel (aug. 6.) megnyiltak a tudományegyetem 
kapui. A közönség zsufolásig megtöltötte az Auditorium Maximumot. 
Mindenki hallani akarta Harnack-ot, a német tudományos világ 
büszkeségét. A tárgy maga is előre fölkeltette a hallgatók érdek- 
lődését. , Kettős evangelium az újtestamentumban" ezimű vonzó 
előadásában kifejtette Harnack, hogy magának az evangelium szó- 
nak az idők folyamán különféle értelmezése volt; ezt a protestans 
egyházak különböző árnyalatai is más meg másképpen alkalmazták. 
Ennek az egymástól eltérő használatnak magában az újtestamentum- 
ban is nyoma van; a mennyiben , az evangelium egyfelől örömizenet, 
a mely a szegényeknek, alázatosaknak, békességre igyekezőknek 
és tiszta szivüeknek predikáltatik, s a mely szerint közel van az 
Istennek országa; a hol megenyhül a nyomor, a szenvedők kár- 
pótlást nyernek s belépnek az istenfiúság minden javainak élve- 
zetébe ; másfelől az evangelium azt tanitja, hogy a Fiú a mennyből 
emberi alakban alászállt a földre, halála és föltámadása által hiveit 
feloldotta az ördög, a bűn és a halál batalma alól, s ezzel az 
Istennek örök üdvtanácsát végrehajtotta. Az evangelium itt is Isten 
országának eljövetelét "hirdeti; ámde itt maga a Jézus Krisztus 
személye annyira dominál, hogy csak benne a megfeszítettben és 
feltámadottban vetett hit által nyerheti el a hivő az Istenországának 
javait". — A második evangelium lett a keresztény anyaszentegy- 
ház központi dogmája, mely az elsőt majdnem homályba boritotta. 
Manapság úgy tetszik, mintha a korábbi evangelium hangsulyozása 
megrenditené a későbbi evangeliumnak igazságait. De ha mindjárt 
-—- a mai történelmi vizsgálódás fénye mellett — a Krisztus isten- 
sége tarthatatlan volna is, a második evangeliumnak mégis meg- 
marad a maga missioja az emberiség számára Az Isten szeretet. 
Csak az emberrel való személyes viszonyban nyilatkoztathatja ki az 
ő lényét. Az emberben is az ember által munkálkodik, végzi a 
váltság munkáját. Csak a történelmi eseményekből itélhetjük meg, 
hogy Isten az ő lelkét mily mértékben közli egyesekkel, reájuk 
bizva embertársaik megváltását. Semminemü bölcselmi elmélkedés 
azt meg nem fejtheti, annál kevésbbé vonhatja meg annak határait. 
A második evangeliumnak valódi jelentősége éppen abban áll, hogy 
Isten a nazarethi Jézust Urrá és "Krisztussá tette az egész embe- 

riség számára, és hogy az ő munkája az Isten munkája volt. A 
mint ezt maga a történelem is igazolja: még pedig nem valamely 
egyházi pecséttel, hanem élő valósággal. Mert ime, nemcsak a 
letünt százévek folyamán, hanem ma is, Krisztus lelkesiti az embe- 
riség jobbjait, a kik az ő tanitását és példáját követve, felülemel- 
kednek a mindennapi életen a nélkül, hogy azt megvetnék, s mun- 
kásszeretettel mozdítják- elő embertársaik javát; a kik hivatásuk 
kötelességeit örömmel teljesitik, mert az Istent megtalálták a saját 
életükben. s bár e földön, de már az örökkévalóság jegyében élnek. 

Erre a kettős evangeliumra ma is oly nagy szükségünk van, 
mint volt az őskereszténység idején. Az első evangelium tartal- 
mazza az igazságot, a második az útmutató: mind a kettő együtt- 
véve pedig számunkra az életnek forrása. Az az igazi krisztusi 
élet, a mikor a jó keresztény Krisztussá válhatik az ő felebarátja 
számára. Mindnyájan részesei vagyunk ennek az életadó erőnek. 
Legyen hát ki-ki közöttünk az ő felebarátjának őrizője és meg- 
VANÓJA S as 

A külföldi vendégek ezután kirándultak Potsdamba. Innen 
visszatérve, este 6 órakor a Marienkirchében művészi orgona hang- 
verseny volt, melylyel kapcsolatban a congressus nevében fehér 
szalaggal ellátott gyönyörü babérkoszorút helyeztek a templom előtt 
álló Luther szoborra. 

A congressus tagjainak a modern áramlatok iránt való érzékét 
mi sem bizonyitja inkább, mint az a meleg érdeklődés, a melylyel 
a congressus szakosztályainak esti tanácskozását kisérték. Négy 
csoportban tárgyalták a következő kérdéseket: , Vallás és socia- 
lismus" ; , Vallás és mértékletesség" ; , Vallás és világbéke" ; , Vallás 
és a nő", Mely kérdések közül a legelső iránt nyilvánult a leg- 
nagyobb érdeklődés. Valamennyi szónok többé-kevésbbé az állam- 
socialismus hive, a dolgok új rendjét követeli, a nélkül, hogy vala- 
mely szélsőségekbe csapó pártpolitika programmját magáévá tenné. 
Gownelle, párisi lelkész össze tudja egyeztetni a társadalmi reformot 
a keresztény ideállal, Pauschenbusch, amerikai tanár, az egyházak 
"teendőit vázolja az új alakulással szemben. Dr. Maurenbrecher, iró, 
(Erlangen) szónoki erővel bizonyitja, hogy a nemesebb értelemben 
vett socialismus csak egy új lépés az igaz vallás felé. A nép nagy 
rétegének valódi értelemben vett vallása ma már alig van. Csak 
egy emberöltő óta kezdenek ébredezni, és a socialismusban látják 
az új élet reményét. 7raub, dortmunndi lelkész előadása, ,A mi 

socialis teendőink" czimen, óriási hatást keltett. Kötelességünk  — 
ugymond — foglalkozni a socialis kérdéssel: de ez nem pótolhatja 
számunkra a vallást. Különben az a veszély fenyeget, hogy mind 
a kettőt eltéveszthetjük. A mikor socialis munkát végzünk, ne az 
lebegjen szemünk előtt, hogy általa erősítsük a mi pártunkat, vagy 
felekezetünket. A társadalmi reformmunkához nem elegendő az 
hogy valaki jó keresztény : ismernünk kell a nemzetgazdaság, ipar 
és kereskedelem összes viszonyait; a puszta jóakarattal és kegyes 
óhajtással itt eczélt nem érünk. Hát hiszen, könnyü predikálni. a 
társadalmi bajok ellen, de nehéz eltalálni a megfelelő gyógymódot, 
a mely a gyakorlati életben aztán be is válnék. A bankár, vagy 
kereskedő foglalkozása erkölcsi szempontból nem veszedelmesebb, 
mint a papé. Ott van, például, a képmutatás bűne, mely a theologiai 
pályán elég gyakran előfordul; menthető-é ez inkább, mint ha a 
kereskedő két árán adja el a portékát? És pedig mily beláthatatlan 
kárt tesz ez emberiségben az ébredő igazság elnyomása, s a hagyo- 
mányokhoz és külső formákhoz való merev ragaszkodás! Az Isten 
országa —- a mint azt Jézus hirdette — mint egészséges társa- 
dalom, az igazságra és békességre volt alapitva, de hiányzott belőle 
az alkotó rendeknek együttes munkája és erkülcsi törekvése: a 
mennyiben Istennek ingyen kegyelméből jött létre. Napjainkban 
már a béke és a civilisatió áldásait csak komoly munkával bizto- 
sithatjuk. A kereszténységet meg kell szabaditanunk a politikai és 
egyházuralmi törekvésektől. Mert annak czélja nem lehet más, mint 
hogy osztályra, fajra és felekezetre való tekintet nélkül, jellemeket 
neveljen s ez által a tökéletesedés útján előbbre vigye az emberi 
nemzetet. A föld népeinek társadalmi újjászületése, — ez a keresz- 
ténység missiója. 

Vasárnap lelki pihenőt tartottunk a Jerusalemkireche-ben. Dél- 
után 5 órakor angyalinak beillő ehorusok keretében, beszélt három 
nemzet fia. Sechoenholzer, zürichi lelkész, a ,hit"-ről, német nyel- 
ven. Tarrant, londoni lelkész, a ,remény"-ről, angol nyelven. 
Roberty, párisi lelkész, a ,szeretet"-ről franczia nyelven. 5 csodá- 
latos módon, olyan keresetlen egyszerűséggel és meggyőző erővel, 
hogy még az is megértette, a ki az illető nyelvet talán nem ismerné. 
Valóságos pünkösd. A mikor a nyelvek beszédének a szentlélek 
tolmácsa. És ha pünkösd, akkor annak nem szabad a templom 
küszöbénél megállapodnia. Hadd csapjanak át annak hullámai a 
népnek szélesebb rétegeire, 

A congressus helyi bizottságának nagy érdeme, hogy egyebek 
között erről is gondoskodott. Három nagy népgyülés volt, este 8 
órakor, Berlin különböző városrészeiben. Ezerekre ment a hallga- 
tóság száma, a mi a mellett bizonyit, hogy a congressus nem vég- 
zett hiábavaló munkát. Érdeklődést tudott kelteni a tisztán vallásos 
és azzal napjainkban egybekötött egyházpolitikai kérdések iránt 
egyszerü iparosok, munkások és studensek körében, a kik helyi 
szokás szerint, tarka teriték mellett, szürcsülgették a komló levét, 
de azért olyan komolyan és illemtudóan figyeltek az egyes előadá- 
sokra, mintha templomban lettek volna. ,A templomnál nagyobb 
vagyon itt". Az emberi természet a maga ősi egyszerüségében, a 
mely felismeri, hogy itt nem felekezeti propagandáról van szó, 
hanem az emberi lélek egyetemes jogairól, melyekért harczolni 
szent kötelességünk. 

Mind a három népgyülésnek egyöntetü volt a programmja. 
Vallásos énekkel kezdettük s azzai is végeztük. Közben pedig egy- 
másután tárgyalták a kijelölt szónokok a következő kérdéseket: 


. Kilépés, vagy egyházi reform". — ,Az egyház és iskola Szétvá- 
lasztása". — ,A kereszténység a nagyvárosban". — , Türelem és 
fölvttágosodás". — , A vallás, mint magánügy". Mindvégig a leg- 


nagyobb érdeklődés mellett; a nélkül, hogy valamely dissonáns 
hang megzavarta volna a tárgyalás menetét. 

Ha megemlitem még, hogy a megelöző esti béketanács a 
világbéke propagálása érdekében egy lelkes hangu határozati javas- 
latot tett magáévá, nyilvánvaló, hogy a szivek és lelkek már készen 
vannak a congressus több napi folytatására. 


Józan MigLós. 


Ferenez József püspök főtanácsot megnyitó 
beszede." 


Méltóságos és főtisztelendő egyházi főtanács! Meg vagyok 
győződve, hogy nincs itt közöttünk senki, a ki Dávid Ferencz első 
püspökünuk és egyházalapiítónk születésének 400-dik évfordulója 
alkalmából a közelebb mult augusztus havában tartott Emlékünne- 
pélyen részt vett, hogy a legnagyobb örömmel ne gondolna vissza 
arra. Valamint nem hiszem, hogy a kik ez ünnepélyben részt nem 
vettek ugyan, de lefolyását részint a lapokból, részint a már kiadott 
jegyzőkönyvből olvasták, ez ünnepélynek szép, mondhatni, fényes 
sikere felett velünk együtt ne öürvendenének e pillanatban is. Oly 
lélekemelő emlékei vannak ez ünnepélynek, a melyek nemcsak a 
mi keblünkben fognak kitörölhetetlenek maradni egész életünkre, 
hanem ragyogni fognak örökret egyházunk történetének évkönyvei- 
ben ís s mintegy fényoszlopul fognak szolgálni az utánnunk jövő 
nemzedéknek is. 

Valóban nem adhatunk elég hálát Istennek kicsiny egyhá- 
zunknak e diadaláért. Mert én annak tartom a Dávid F. szelleme 
iránt ez ünnepély alkalmából minden oldalról megnyilatkozott elis- 
merést és rokonszenvet. Magában már az is, hogy angol és amerikai 
testvéreink közül közel 100-an jöttek el, velük ugyancsak Ameri- 
kából az universalisták és az úgynevezett keresztény felekezet több 
képviselője, hogy ez ünnepélyünkben részt vegyenek, azt jóval 
felülemelve a napjainkban különben elég gyakori jubileumokon. De 
ennél egyházunkra nézve még nagyobb jelentőségünek tartom azt, 
hogy hazánk összes keresztény egyházai képviseltették magukat ez 
ünnepélyünkön s részint élő szóval a küldöttek, részint irásban, a 
kik személyesen nem jelenhettek meg, a legnagyobb elismeréssel 
üdvözölték a mi Dávid Ferenczünkben a 16-dik száz magyar refor- 
mátorát. Ugyancsak ily megtiszteltetésben részesült egyházunk több 

kulturintézet és testület részéről is. Tizek mellett egyesek is oly 
nagy számban örvendeztettek meg üdvözlő soraikkal, a mi méltán 
meglephetett. S a mit legelőbb kellett volna megemlitenem, vallás 
és közoktatásügyi miniszterünk is magas figyelmére méltatva ünne- 
pélyünket, azon magát szintén képviseltetni méltóztatott úgy Kolozs- 
várt, mint Déván, a hol ünnepélyünk a Dávid Ferencz fogsága és 
halála helyén, a várromok között egy még szinte épen megmaradt 
fülkében az ő emlékére állított emlékkő leleplezésével ért véget. 
De nem czélom e szép sikerrel lefolyt ünnepélyünket a maga 
érdeme szerint ismertetni, a mire már a kiadott jegyzőkönyv szerint 
szükség sincs. A miket abból kiemeltem, ezt is csak azért tettem, 
hogy igazoljam vele előbbi állításomat, mely szerint ez ünnepélyin- 
ket én egyházunk diadalának tartom s tarthatjuk bizonyára mind- 
nyájan. Vajha e diadalérzettől is lelkesittetve szent vallásunk és 
égyházunk iránti szeretetünk, ragaszkodásunk és áldozatkészségünk 
mindnyájunk kebelében fokozódnék s azoknak érdekében mindent 
megtennénk, a mit megtenni kötelességünk is, hogy azt a lobogót, 
a melyet a korszellem is lengetni kezdett, minél magasabbra emel- 
hessük s minél koszorúzottabban adhassuk át utódainknak. 
Nagyon sajnálom Mltgs és főt. egyházi főtanács, hogy meg- 
nyitó beszédemet nem folytathatom ily örömteljes hangulattal és 
hangon ; sőt egy igen kellemetlen dologra kell rámutatnom. Értem 
az ugynevezett Borromeus-encyklikát, mely az egész protestantis- 
must világszerte méltán megbotránkoztatta s szeretem hinni, hogy 
a. katholikusoknak tisztultabb felfogása s nemesebben érző része 
sem találta benne valami nagy ürümét. Ebben az encyklikában a 
pápa a reformatiót nemcsak tévelygésnek nevezi, a mihez már 
hozzá vagyunk szokva, hanem a hit és erköles perversitásának 
bélyegzi s a reformátorokról azt mondja, hogy gőgös és lázadó, 
alantjáró érzelmü emberek voltak, a kiknek hasuk volt az istenök. 
A ,Ne temere" után ez az encyklika! A honnan a legtöbb 
joggal várná az ember, hogy a béke és szeretet szavain kivül 
más ne hangozzék, a pápai székről, onnan ilyen felháboritó itéletet 
hallani a reformatió s annak alkotói felett, ez mégis több annál, 
hogy a legnagyobb türelem mellett is minden szó nélkül hagy- 
hassuk s legalább vissza ne utasítsuk, annyival inkább, mert abban 
az itéletben egy szemernyi igazság sincs. Azt az itéletet az egész 
történelem megezáfolja. Avagy nem éppen a katholikus egyháznak 
romlottsága, visszaélései s papjai nagy részének is erkölestelensége 

abban az időbeu hozta-e létre a reformatiót? Sikerült volna-e ez 
azzal a nagyhatalommal szemben, a mivel a pápák akkor rendel- 
keztek, ha a reformatiónak nem lett volna meg az az ethikai 
alapja, a melyen az felépült és áll? S ma is mely államokban 
tisztultabbak az erkölcsök s áll magasabban a míveltség: a tisztán 
kath. államokban 


a minő különben már alig van egy kettő — 
vagy azokban az államokban, a melyekben a protestantizmusé a 
vezérszerep vagy legalább ellensulyozni tudják a kath. egyház 
hatalmát s befolyással bírnak annak irányára? Bármily tisztelettel 
viseltessünk is ennélfogva a pápa és a római kuria iránt, a mely- 
nek kétségen kivül nagy része van abban, hogy a pápa egy ily 
eneyklikát kibocsátani magát elhatározta, kerülve az erősebb kife- 
jezést, kénytelenek vagyunk azt a legnagyobb roszhiszemüségnek 
tulajdonitani. 

Tekintettel azonban arra, hogy ez az encyklika bármily sérel- 
mes legyen is a protestánsokra nézve, sem a reformatió becsét, 
sem a reformátorok érdemét kisebbiteni a világ előtt soha nem 
fogja; sőt többet árthat a katholicismusnak mint a protestantis- 
musnak, a mennyiben lehetetlen, hogy az ilyen encyklikák végre 
is el ne idegenitsék az elfogulatlanul gondolkozó, biráló s tisztul- 
tabb felfogásu katholikusokat magukat is legnagyobb hithűségük 
mellett is a róm. kath. egyháztól vagy legalább gondolkozóba ne 
ejtsék az iránt, hogy vajjon a róm. kath. egyház nem fog-e az 
ilyen eneyklikákkal mind több eleven szenet gyüjteni a maga feje 
felett, a melynek parázsa már is nem egy helyt, nem egy államban 
érezhető a klerikalismus ellen megindult ellenszenvben. Tekintettel 
továbbá arra, hogy ez az encyklika s hasonló encyklikák minket 
protestánsokat egyházunk jogainak gyakorlásában egyáltalában nem 
akadályozhatnak meg. Tekintettel végre arra is, hogy a mennyiben 
ez az encyklika a felekezetközi béke megzavarására kétségen kivül 
befolyhat — ismerve a róm. kath. főpapság hazafiságát, valamint 
az egyházban vezető szerepre hivatott egyének s hivei legnagyobb 
részének is a felekezetközi béke iránti hajlandóságát és készségét, 
ez irányban sincs talán okunk nagyobb sulyt helyezni erre a sze- 
rencsétlen encyklikára, részemről a Mlgs és főt. egyh. Főtanácsnak 
sem tudok egyebet ajánlani, minthogy sajnálatunkat, de egyszer- 
smind megbotránkozásunkat is kifejezve a szóban levő encyklika 
felett, abban a reformatióra és a reformatorokra minden alap 
nélkül s a történelem meghamisitásával szórt vádakat a leghatáro- 

zottabban utasítsuk vissza, de ne keressünk ez úttal magunknak 
más jogorvoslatot, mint a mit a történelem nyújt s a protestan- 
tismusnak az elfogulatlan közvélemény a jelenkorban is megad. 
Azonban a midőn békeszeretetünknek ezzel is jelét adjuk, legyünk 
azért mindig résen egyházunkat és vallásunkat bármely oldalról 
érhető támadásokkal szemben, hogy azok soha se találjanak készü- 
letlenül a védekezésre. Mert sajnos, de úgylátszik, hogy az irás 
szava szerint: az idők mégis gonoszok. 

A tárgysorozatban kitüzött tárgyakra nem terjeszkedem ki, 
abból a fontosabbakat nem emelem ki, mert a legjelentékenyebbek- 
nek látszó tárgyak is bölcs belátást s egyházunk javára szolgáló 
elintézést igenyelnek. Csak azt az óhajtásomat fejezem ki: vajha 
tanácskozásaiukban is az a szellem nyilvánulna, a mely a Dávid 
Ferencz 400 éves jubileuma alkalmáb5l mindnyájunk lelkét eltöl- 
tötte, gondolatban és érzésben mindnyájunkat összeforrasztott. Ezzel 
főpásztori szeretettel üdvözölve e főtanácsi gyülésre ily szép szám- 
mal megjelent kedves atyámfiait, azt ezennel megnyitottnak nyil- 
vánitom. 


Felköszöntő a Berde-serleggel." 


A kegyelet érzetétől áthatva emelem föl e serleget és hódo- 
lattal adózom nagy jóltevőnk Berde Mózes emlékének. 

Az emberi sziv legnemesebb érzése, szellemi lényének legtün- 
döklőbb vonása nyilvánul meg minden kegyes adományban, mely 
az emberiség magasztos törekvéseinek és ezéljainak megvalósitását 
elősegitni van hivatva. A gondolat, mely rugója e nemes cselekede- 
teknek a legemberibb, megtisztulva az emberiség minden gyarlósá- 
gától, menten minden földi salaktól, az egyetemlegesség gondolatát 
van hivatva szolgálni. Önzetlenül jót tenni másokkal, a szegénység 
nyomorán enyhiteni, culturális intézmények és törekvések támogatása 
által elősegíteni a mivelődés átalánositását és ez által hathatósan 
munkálni az Isten országa megvalósulásán — a lélek legeszményibb 
megnyilatkozása. 

Előttem Berde Mózes egyéniségének nagysága nem nagy vagyo- 
nának egyházunk s közvetve a magyar cultura czéljaira tett hagyo- 
mányozásában, hanem egész életét átölelő abban a rendszeres törek- 
vésben domborodik ki, melylyel magasztos ideáljának minél hatéko- 
nyabban leendő megvalósitását életfeladatául tüzte ki. Egy hosszú 
élet fáradtságának eredményét halmozta föl, nemhogy a kinálkozó 
örömöknek részesévé lehessen, hanem hogy szeretett egyházát fel- 
adatai megvalósitására képessé és nagygyá tehesse; kerül minden 
fényt és feltünést, az egyszerüség bülcs mérsékletének hódols nem 
törődik a társadalomnak mindenbe beleelegyedő íÍrivol gunyjával, a 
kereszténység legszebb erényét, az önmegtagadást teszi élete cul- 
tusává, csakhogy magasztos czélját megvalósíthassa. 

Lehet-e anyagias egy ember? kinek minden gondolata, kinek 
minden törekvése egy eszményi czélban központosul, ki lemond az 
élet minden öröméről, kiből ki van zárva az önzés legparányibb 
átoma, kinek csak egy gondolat hatja át egész valóját, csak egy 

érzés dobogtatja meg szivét: az egyháza iránti szeretet. E szerotet- 
ben olvad fel egész lénye, ez irányitja munkásságát, edzi meg 
munkaerejét, ösztönzi kitartásra. . . 

Élete tele tanulságokkal. A munkásság, a takarékosság, az 
egyszerüség, az önmegtagadás, a bülcs mérséklet, lassú, de biztos, 
minden nagyzástól ment haladás, megbecsülése őseinktől öröklött 
egyházi intézményeinknek, hitrokonaink iránt érzett minden össze- 
ütközést kerülő kibékitő szeretet: mind meg annyi ősi unitárius 
erények, melyeknek megszívlelése és követése nekünk a jövőre még 
tán nagyobb értéket képvisel, mint gazdag hagyománya. EK nemes 
erények taitották fenn egyházunkat a mult vészes küzdelmei közt, 
e nemes erények hivatvák jövője felvirágzását biztosítani. 

Ápoljuk e nemes erényeket önmagunkban. Ne keressük azt, 
a mi szétválaszthat, hanem a mi egyesit. Kerüljük a nagyzást, mert 
alkotásaink biztonságának hiánya megrázkódtatásoknak tehet ki, ha 
több sulyt helyezünk megvalósulásuk gyorsaságára, mint fenmara- 
dásuk tartósságára. E gondolat nyilvánul meg nagy jóltevőnk vég- 
intézkedésében is, midőn hagyománya folytonos növekedéséről gon- 
doskodott, ez által akarván megszabni irányát lassú, de folytonos 
haladlásunknak. 

Ne igényeljünk az egyháztól többet, mint a mennyit viszonzásul 
nyujtani képesek vagyunk. Autonomiánk gyökere a hivek ingyenes 
közremüködése által nyer dús tenyészetet. Az a körülmény, hogy 
részint nagy jóltevőinknek, részint az államnak adományozása folytán 
nagyobb összegek állanak rendelkezésünkre, nem menti fel a hiveket 
az egyház érdekein való hitbüzgóságtól sugalt tevékenykedéstől. 

Óvakodjunk a tulzásoktól, a hiveink iránt táplált szeretetben 
rejlő gyengeséget ne engedjük józan mérsékletünk felett tulerőre 
kapni; mert megismétlődhetik a közel mult története, hogy szegényes 
viszonyaink között megőrzött vagyoni egyensulyunkat, éppen nagy 
jóltevőnk gazdag hagyománya folytán tulságosan megnövekedett 
igények veszélyes módon megzavarták. Ennek megismétlődését any- 
nyival inkább kerülnünk kell, mert az államtól nyerhető segélyek 
további fokozását aligha remélhetjük. 

Ezeket a gondolatokat ébresztette föl lelkemben a kegyelet, 
melylyel nagy jóltevőnk, Berde Mózes dicső emlékének hódolni 
kivántam. 


GAt JÖNÖ: 


VLYEGÉEEÉYETTÉTO TT d a VOTKE 


(Újkori iróktól.) 


Közbátorsá 


v. 
0 


A legnyomorultabb ember szabadsága is mindnyájunk közös 
ügye. Ha a törvényes formák megsértetnek, ha egyetlen polgár is 
jogtalanul érintetik: mindenki fenyegetve van. A ki ezt nem érzi, 
nem tudja, mi a szabadság. Labouleye Eduárd. 


KEÖ Zé DISZ ÖTÜS BŐ 


A középszerüség biztosit, s fogyatkozásunk kényelem. Sha- 
kespere. 

A ki magát egy középszerü helyzetben jólétre tudja hangolni, 
nincs kitéve a pusztulásnak. Rousseau. 

Középúton maradásra ész, élettapasztalat, csillapult indulat 
kell. Szélsőségben csak butaság és lángész van otthon. Kisfaludi 
Károly. 

A szegénység legközelebbi okozója a nagy gazdagság. La 
Bruyére. 


ISGOSZÍTAA SSZEÉSÁT OS 


Két osztály van: a közhasznuaké és önzőké. Az utolsók sok- 
szor még fennebbi hangon kiáltják, hogy a küzjónak mindent fel 
kell áldozni. Voltaire. 

A szabadsághirdetők mind nincsenek izletemre, mert elvégre 
mindenik magának önkényt akar biztosítani. (zöthe. 

Igyekezz szolgálni az emberiséguek önártalmad nélkül. Voltarre. 


IRO ANAS tANS TO 


Legjobb köztársaság az, mely az izgató résznek terheket és 
nem előnyöket biztosit. (röthe. 

Mióta annyi királyt láttam, kedvem jött a köztársasághoz. 
Beramger. É 

A köztársaság hasonló a naphoz, mely saját fénye által 
ragyog; csak vakok nem képesek azt meglátni. I. Napoleon. 

Semmi sem oly hatalmas, mint a törvényt megtartó köztár- 
saság — nem félszből, nem is csak meggyőződésből, hanem haj- 
lamból. Montesguten. 

Közvélemény. 


A korona mindig tusakodik a közvéleménynyel, mert ez mindig 
kér valamit. Chateaubriamd. 

Nines változóbb, határozatlanabb s erősebb hatalom, mint a 
közvélemény; láthatatlan, és senki és semmi ellene nem állhat ; 
sokszor önfejü s mégis itélete igaz és helyes. I. Napoleon. 

Tévelygésnek és botlásnak nincs alkalmasb útja, mint a nép 
nyomdokain járni. Csaknem mindaz, a mit dicsér, birálaton alul áll. 
Petrarka. 

Az emberek véleménye ki- és beforditva hordható, mint birka- 
bunda. Shakespere. 


Küzdelem. Küszködég. 


Vallás, társadalom, természet: három küzdelmi tér. Akadályok : 
babonák, előitéletek, elemek. Ide járulnak a szivben: a szeretet, 


gyülölet, közöny — harcz, tusakodás feladataival. Hugo Victor. 
Az emberek, az Isten, az ördögök, a sors — részünkre egy 


átalános küszködést készitnek. Corneille Tamás. 
Alig érhetné az embert nagyobb átok, mint, ha reményei küz- 
delem nélkül teljesülnének ; jólétére is ráunna. Smiles. 


Lázadás. 


Lázadásért vádoltaknak azt mondván egy franczia törvény- 
széki elnök: Ti a fennálló rend ellen lázadtatok fel! egyik vádlott 
azt felelé: A fennálló rend lázított fel minket! 

Polgári zavarokban igen gyakran az erkölestelenségé a fő- 
szerep és időszaki eredmény. Dózsa Dániel. 


Leány. 


A ki leányát gyülölt embernek adja nőül, vétségeiről ő leszen 
Isten előtt felelős. Moltöre. 


mazás üz ááá aaaeeaaékékeeékeköé- CO GKKKKEKEtÁV 

A leánynak hirnevében áll dicsősége s nincs értékesebb hozo- 
mánya, mint a becsületesség. Shakespere. 

Könnyelmüségből, állhatatlanságból, csapodárságból, tettetésből, 
ravaszságból, kevélységből, élezből és hiuságból mesterségesen szőtt- 
font a természet rendkivül finom fonalszálakkal egy pillangószerü 
teremtményt és azt nevezte — leánynak. Saphir. 

A leányok olyanok, mint az élőfa, mely minél korábban és 
bővebben hajt ki tavaszszal, őszszel annál korábban és bővebben 
kell, hogy hullasson. Saphir. 

Az a leány, a kinek be kellene tanitani szép szemei s kedves 
mosolygása kötelességét a végre, hogy magának férjet találjon, 
meglehetősen ostoba leány volna. Azt ők kitalálják betanitás nélkül 
is. Sand (Györgg. 

A leány százféle fortélylyal bir szeretője elutasítására ; de ravasz- 
ságát kibeszélni, vagy magát elkötelezni sehogy is rá nem birható. 
Lafontaime. 

A. csinos leány olyan, mint a hadi lármajel, — minden férfit 
talpra kiált. Kisfaludi Károly. 

A leányt ha viszik is, baj; ha nem viszik, még nagyobb baj. 
S igy mindig bajt hoz, és pénzt viszen ki a házból. Kisfaludi 
Károly. 

A rózsa és leány között az a különbség, hogy a rózsa nem 
tudja szépségét, a leány még teszen hozzá. Kisfaludi Károly. 


A leányi elme nyári 
Árnyékként kereng, 

Ha a nyalánk szerelem, mint 
Zefir, körülte leng. Csokonai. 


Gyüjtötte : Kiss Mirnány. 


das 

Dávid Ferencz. Születésének négyszázados emlékünnepére. 
kiadja a Magyarországi Unitárius Egyház. Irta: Dr. Kiss Ernő. 
Kolozsvár, 1910. Gámán János örököse. 93 1. 3- 2 sztl. levél. — 
Dávid Ferencz születésének négyszázados fordulója alkalmából az 
unitárius Egyházi Főtanács pályázat útján kivánt gondoskodni arról, 
hogy a nagy reformátor életrajza , Jakab Elek művének fölhaszná- 
lásával oly alakban kerüljön a magyar olvasóközönség kezébe, khogyi 
ne csak a szakférfiakat érdekelje, hanem 6 lehetően vonzó és tanul- 
ságos olvasmánya legyen mindazoknak, kik Dávid iránt nemcsak 
mint hitújiító, hanem mint történetünk egyik kiváló férfia iránt is 
érdeklődnek." E szempontok szerint készült saját előszava szerint. 
Kiss Ernő munkája. Kilencz arányos szakaszra osztotta. Az első. 
négyben Dávid pályáját a váradi disputációig tárgyalja. A nevezetes 
disputának és az unitárius vallás törvényesitésének egy-egy külön 
szakaszt szentel s itt, sikerei delén külön szakaszban méltatja 
Dávidot mint irót és szónokot is. János Zsigmond halála után meg- 
változott Dávid helyzete. Az új uralkodó a régi kath. vallás hive 
volt s a vallásos forrongásokat már csak azért sem nézte jó szem- 


mel, mert azok éppen Erdély hegemon magyarságát szaggatták 
veszekedő felekezetekre. Az irodalmi viták elfajulásait éppen ezért 
a cenzurával korlátolja s ez az intézkedése a virágzó unitárius iro- 
dalmat érinti legérzékenyebben. Szervezkedik s előnyomul a refor- 
mátus egyház s Dávid két tűz közé jut. E válságos esztendőket, a 
zsidózás vádjáig és az utolsó zsinatig újra külön szakasz tárgyalja 
s az utolsó a legrövidebb Dávid elítéltetéséről szól. 

A szerző vonzóan vezeti be olvasóit Dávid Ferencz korába s 
elevenen tárgyalja nagy kor- és 
Dávid példásan türelmes felfogását 


tárgyismeretet kivánó anyagát. 

Dávid saját nyilatkozataival, a 
váradi disputa képét a vita jól megválasztott szeme 
trálja s az unitárius vallás törvénye 
Dávid hit- és erkölcstanát. 


lvényeivel illus- 
sitésével kapcsolatban ismerteti 
Könyvének a szónok és író jellemzése 

a legönállóbb és nagyon értékes fejezete, de az egész műben meg- 
ismerhetünk minden lényegest Dávid Werenezről, pályájáról, törek- 
véseiről és tanitásairól, s a feldolgozás az eddig inkább csak a 
szakemberek által ismert anyagot új, élvezetes, könnyü alakban 
viszi közönsége elé, mivel bizonyára nagyban hozzájárul ahhoz, 
hogy Dávid Ferencz alakját általánosabban ismertté és tiszteltté 
tegye. A könyvet melegen ajánljuk olvasóink figyelmébe. Ára 2 
korona. Megrendelhető az unitárius egyház levéltárától s kapható 
Lepage Lajos künyvkereskedésében is Kolozsvárt. (KI.) 
Kisztei Péter: Üstökös csillag. Kassa. 1683. Harsányi 
István: Kisztei Péter élete és munkái. Sárospatak. Dani és Fischer. 
MONOSESTÉŐGES22 Ü4 Árar KE GÜ féz A Halley-üstökös 1680—81-ki 
megjelenése tette actuálissá 1683 ban Kisztei Péter kis munkájának 
kiadását, mely tulajdonképpen két predicatio az üstökösök jelentő- 
ségéről. A munkát a szerző Thököly Imrének ajánlotta. Példányai 
az idők folyamán úgy meggyérültek, hogy ma mindössze 3 ép és 
egy csonka ismeretes belőlük. A ritkaság s a Halley-üstökös idéni 
feltünésével járt alkalomszerüség inditotta leginkább Harsányi Ist- 
vánt arra, hogy a kis munkát Szilády Áron buzdítására kiadja s 
megirja hozzá Kisztei Péter rövid életrajzát. A két predicatio, melyeket 
Harsányi munkája végén külön ismertet és méltat, értékes kortör- 
téneti adalék s Kisztei Péter — kinek úgy látszik, hogy igazi 
vezeték nevét a munkájában a Kisztei név után előforduló 5. betü 
rejtegeti — új név irodalomtörténetünkben, a mennyiben életével Har- 
sányi foglalkozik legelőbb. Csak gyér adatok maradtak róla. Ezeket 
Harsányi ügyesen csoportosította s kellően méltatja Kisztei mun- 


káját is. Az eredeti munka ujranyomatásánál — a mennyiben a 
nyomdaviszonyok engedték — megtartotta a kiadás bibliografiai 


kivánalmait s új emléket állitott egyháza derék papjának és irójá- 
nak. A kis kötetet Kisztei mnnkájának rövid méltatása és egyetlen 
ismeretés magyar verse fejezi be. (Kl.) 

Nagy emberek czimen dr. (Gál Kelemen főmunkatársunktól 
20 lapra terjedő füzet jelent meg, mely az Erdélyi Irod. Társa- 
ságban tartott érdekes felolvasását foglalja magában. 

Gajdács Pál költészete. Irta: Dr. Kemény Gábor. Gyoma. 
1910. 38 I. Szegény Petőfire ugyancsak rossz idők járnak mai- 
napság. Nemcsak a halál rokonai, a Nyugat fiatal óriásai veregetik 
vállon s emelik föl magukhoz azon a jogczimen, hogy benne 15 
volt egy kicsi önbizalom, de a mióta a Komjáthy hangos kiásása 

a kritikusok megdagadt önérzetét is külön úton járó fölfedezésre 
kergeti, sohasem lehet tudni, melyik gyanutlanul verselgető ártatlan 
poétát éri az a balesettel fölérő megtiszteltetés, hogy a Petőfi jobb- 
oldalára tessékeltetik. A ki nem ismeri Kemény Gábort, könyvének 
a cziméből könnyen azt hihetné, hogy ő is ilyen átértékeléssel 
akarta meglepni a világot, hiszen ő is felfedező útra indul. Ám ez 
az aggodalmunk hamar eloszlik. Kemény (Gábor nem átértékel, nem 
tetszeleg a nagyotmondásban, csak szíve egész melegével megsze- 
retett egy költői lelkületü, nemes gondolkozásu önzetlen embert, ki 
átérzi s egész életét alárendeli a maga népnevelő hivatásának. Az 
embert szerette meg Kemény s ezt a szeretetét átvitte a költemé- 
nyekre is, mintegy magának adva számot az élvezetről. Nem baj. 
A költeményeknek nem árt, hiszen eddigelé sem pályáztak a hal- 
hatatlanságra. Ha igaz, a mit a mai Wildeért rajongó világban hir- 
detünk, hogy a költő annyit ér, mint a költészete, egyszer-másszor 
nem árt, ha a verset is fölbecsüljük annyira, mint az ember.  P. M. 

Evangelikus lap czimen Raffay Sándor budapesti ág. ev. lelkész 
és Sztehlo Kornél ügyvéd Budapesten egyházi lapot adnak ki. Előfizetési 
ára 16 kor. 


Pályázat egyházi beszéd irására a Bedő Albert-féle diira. 


Közönséges vasárnapi ünnepre népszerü nyelven unitárius egyházi 
beszéd irandó a protestáns hitélet szabadelvü irányának szellemében s a 
nép vallásos hitének és erkölcsi érzésének serkentésére. A beszéd Pál apostol 
rómabeliekhez irt levele 8. r. 39. versében foglalt ez alapigékre irandó : . Sem 
magasság, sem mélység, sem semmi más teremtmény el nem szakaszthat 
minket az Istennek szerelmétől, mely van a mi urunk Jézus Krisztusban." 

A beszéd terjedelme Ciceró betükkel nyomatva nyolcad alakban leg- 
fennebb 12—16 oldalra terjedhet. A pályadij egyszáz kor., mely a birálat 
kihirdetése után csak absolut becsü eredeti beszédnek adatik ki. A birálat 
eredményét az 1911. évi egyházi főtanácson hirdetik ki; a birálatot pedig az 
E. K. Tanács által a kolozsvári unitárius kollegiumban tanitó felszentelt 
tanárok és lelkészek köréből, az E. K. Tanács által választott biráló-bizott- 
ság teljesiti. 

Pályázhat minden felszentelt unitárius lelkész, kivéve az előbb emlitett 
kollegiumban tanitó lelkészeket és tanárokat. A pályaművek idegen kézzel 
irandók le és jeligével látandók el, szerző neve pedig külön boritékba zárandó 
s az a boriték a pályamunka jeligéjével látandó el. A pályaművek 1911. évi 
május hó 1-ig posta utján az unitárius püspöki hivatalhoz kiüldendők be, 
később beérkezett művek pályázatra nem bocsáttatnak, A pályamű a nyertes 
szerző tulajdona marad, de a , Keresztény Magvető" ezimü unitárius folyó- 
iratban kiadatik. 

Nyomtatásban már megjelent beszédek nem versenyezhetnek. 
A. Magyarországi Unitárius Egyház Képviselő Tanácsának Kolozsvárt, 
1910. évi december hó 1-én tartott üléséből, 


Ferencz József Végh Mihály 


unitárius püspök. titkár. 


KÜKÖNBEEE K. 


Tolstoi. Eltünt a puszta végtelenségén, melyre Jasna-Polja- 
nából nyugtalanul kiszállt. A nagy orosz pusztának egy kis hely- 
sége volt utolsó állomása az oroszok nagy irójának és vallási refor- 
matorának. Szépirodalmi művei megszerezték számára a világ elis- 
merését. Benső szükségtől hajtva, azután élete hátralevő részét 
vallási reformnak szenteli. Wolyóiratunk annak idején ismertette 
gondolkodását, mely nem egy pontban egyezik az unitárius és az 
ehhez hasonló szabadelvü keresztény felfogással; de különbözik is. 
Vallási elveinek gyakorlata s azutáni iratai ezt a különbözőséget 
még növelték. Tolstoi az ős kereszténységből nemcsak a szigorú 
életmódot és a hősies jelleget akarta megtartani, hanem az abban 
annyira túlsulyban levő socialis és eschatologikus elemeket is, a 
mivel a vallási elem szenvedett hátrányt. Tolstoi is ki akarta válasz- 
tani az ős kereszténységből azokat az elemeket, a miket ő lényege- 
seknek itélt és kiküszöbölni azokat, melyeket nem azoknak tartott. 
Csakhogy a miket ő lényegeseknek választott ki, nagy részben nem 
ugyanazok, miket a szabadelvű keresztények tartanak annak. Bizo- 
nyos pontokban nagyon közel állanak egymáshoz s másokban meg 
nagyon is távol egymástól. De bármi legyen a sorsa vallási reform- 
jának, kétségtelen, hogy ő a keresztény lelkiismeret egyik kiváló 
történelmi megtestesülése volt. 5 ha a tolstoismust szabadelvüsége 
mellett alányomná is annak határozatlan mysticismusa, Tolstoi a 
költő, az elbeszélő iró a halhatatlanság szárnyain lebeg s fog 


lebegni mindig a nagy orosz puszta felett, a mivelt világ előtt, 

Ferencz József püspök oct. hóban aranymenyegzői ünne- 
pélyt ült. Akkor telt bé ötvenedik éve házasságának, melyet jó 
nejével kissolymosi Gyergyai Annával kötött. A szép családi ünne- 
pély alkalmából nemcsak az unitárius egyház köréből, hanem más 
körből is számosan fejezték ki üdvözletüket, köztük Gróf Zichy 
János vallás- és közokt.-ügyi minister. 

A r. katholikusok nov. hóban Budapesten tartott idei nagy 
gyülésén több olyan nyilatkozat hangzott el, melyek mig egyfelől 
a róm. kath. szervezetek erősítését ezélozzák, ugyanakkor a keresz- 
tény társadalom érdekében a békés együttmüködésre törekvés szük- 
ségét hangsulyozzák. Gróf Széchenyi Emil megnyitó beszédében 
megemlékezve arról, hogy vannak, a kik tetszetős jelszavak alatt 
bujkálnak s Istent sem ismernek, a kik elllen küzdeni kétszeres 
kötelesség, mert az Isten letagadása után közvetlenül következik a 
hazának megtagadása — hittársainak azt ajánlja, ,hogy keresni kell 
a többi vallásfelekezetekkel a megértés, az együttműködés útját, 
melynek kiindulási pontja a vallási meggyőződések és érzelmek köl- 
csönös tiszteletben tartása, végpontja pedig egy a valláserkölcsösség 
sziklaszilárd talapzatán rendületlenül álló óriási társadalom". Figyel- 
met érdemlő nyilatkozat, csakhogy a gyakorlatban is kövessék ezt a 
r. katholikus egyház buzgó vezetői. A vallásos meggyőződéseknek 
kölcsönös tiszteletben tartása a legalkalmasabb eszköz egy valláser- 
kölcsös társadalom föntartására. 

Miksa szász herczeg a freiburgi egyetem tanára, ki keleti 
tanulmányokkal foglalkozik, a ,Rom und der Orient" ezimü folyó- 
iratba czikket irt, melyben élesen birálja a római rendszert. Emlé- 
keztet arra, hogy az első évszázban az egyház nem volt monarchia 
s azzá csak azután lett, miután a római egyház hamis okmányt 
használt hatalmi ezéljaira. Ily rendszert a keletiekre nem lehet fel- 
erőszakolni. A pápának meg kell engedni, hogy a keletiek az első 
idők püspökeinek fölfogását vallják. A legfelső egyházi hatóság azt 
várja, hogy a herczeg visszavonja állításait, mert különben tanári 
állását nem tarthatná meg, Az eljárást ellene meg is indították. Egy 
értesülés szerint a Vatikán hangulatát a herezeg ellen fokozza az 
a tiltakozás is, melylyel a szász király a Borromcus encyklikával 
szemben élt. 

A tiszáninneni ref. egyh.-kerület püspökének Fejes 
István sátoraljaujhelyi lelkészt és irót választotta meg. Révész Kál- 

. mán kassai esperes és Dókus Ernő főgondnok közremüködésével 
iktatták bé dec. 11. én Sárospatakon. 


Zelenka Pál a tiszai ág. ev: egyházkerület püspöke, mis- 


g 
kolczi lelkész 71 éves korában meghalt. Nagy munkássága mellett 
emlékezetes marad palaestinai utazásáért is, melyet Vilmos német 
császár kiséretéhez csatlakozva, több évvel ezelőtt tett és azért az 
erős nemzeti érzületeért, melylyel az erdélyi magyar lIntheranus 
egyházközségeket is az ő hatósága alá vonta. 

Árkosi Lajosné, Gyergyai Borbára f. Egy régi kolozs- 
vári családnak volt egyik legmagasabb kort érttagja, a család szép 
tulajdonságaival. Gyergyai Ferenczné Bartha Zsuzsánnának, az egy- 
ház egyik jóltevőjének a leánya, maga is buzgó, áldozó lélek, ki 
gyönyörü, sajátkezével készitett pohártakarókkal ékesítette az úrasz- 
talát. Egy finom lelkületű nő, kinek emléke áldott a családban, 
egyházban és társadalomban. 

Kozma Gyula Tr. A magyar tanügynek egy vesztesége nagy- 
ajtai Kozma Gyulának az élők sorából távozása. A kolozsvári uni- 
tarius főgymn.-ban végezve, nevelői pályáját Gyaluban kezdte, hol a 
Péchy, Csákány s nehány más úri család gyermekeit tanitotta s később 
a gróf Esterházy családnál nevelősködött. Gyaluból került föl az 
ország fővárosába, hol a polg. isk. pacdagogiai tanfolyam végzése 
után dr. Ballagi Mór s más, a magyar iskolaügyet felkaroló város- 
atyák támogatásával mindjárt álláshoz jutott (1877-ben) a II. kerü- 
leti polgári leányiskolában, melynek 1884-ben igazgatója is lett. 
Mint kiváló paedagogusnak befolyása volt az országos tanügyre is. 
Tagja volt a közoktatási tanácsnak s számos tankönyvet irt. A 
budapesti unitarius egyházközségnél meg mint buzgó egyháztanácsos 
hagy hátra emléket. 


Ladamos története 15326—1529-ig. Fabritius Károly szász 
történetíró kutatásai alapján (Pemfflinger Márk élete. Bpest, 1875. 
16—18. I.) a következő adatok tisztázódtak: Ladamos 1326-ban a 
Districtus Zibiniensishez tartozott, akkor Róbert Károly elajándé- 
kozta (Archiv. d. Ver. II. 1. 51.). 1504-ben Ulászló király [Lada- 
most a Vizaknay Ferencz özvegye birtokrészének kivételével ismét 
egyesíté a szászfölddel (Szász nemz. lev. V. 1214.). A további tör. 

ténet egy részét még homály fedi. Az eddigi adatok szerint "Való- 
szinüleg igy alakult sorsa. Nem tudhatni, melyik évben Szelindek 
községnél  elzálogosíttatott ; e község 1515-ben az ifj. Vizaknay 
Ferencz részét is megvette 300 forinton, de tényleg csak 1527-ben 
vehette birtokába, mivel a dézmák miatt heves vita folyt Várday 
erdélyi püspökkel. Talán még ez évben vagy a következőben 
Pemfílincer Márk szász gróf birtokába került. Midőn 1529-ben 
Szapolyai Pemfflingert felségárulónak nyilvánitá, jószágait elkobozta 
s köztük Ladamost és Alamort Bethlen Warkasnak adományozta. 
(Dr. B. 43 

Gyászhirek : Özvegy Árkosi Lajosné kissolymosi Gyergyai 
Borbára életének 89-ik, özvegységének 41-ik évében oct. 18-án 
Kolozsvárt, jobb létre szenderült. Árkosy Lajos, Árkosy Fánny 
Schilling Ottóné, dr. Árkosy Gyula, dr. Gyergyai Árpád a jó anyát 
és nagyanyát gyászolják az elhunytban; özv. Sándor Istvánné, 
Gyergyai Klára, özv. Fejér Mártonné Gyergyai Róza és Ferencz 
Józsefné Gyergyai Anna édes testvérüket s a Schilling, Wagner és 
báró Diószeghy családok a szerelett rokont. — Özv. aranyosrákost 
Létay Gáborné, Dobai Nagy Berta életének 54-ik, üzvegységének 
2-ik évében oct. 17-én Kolozsvárt megszünt élni. Fia Létay Zoltán 
katonai növendék s számos rokon fájlalja korai elvesztését. — 
Székely András volt alsójárai lelkész özvegye, Demjén Anna m. 
kir. postamesternő életének 33-ik évében oct. 18-án Baranya-Lőcsön 
járvány áldozatául esett, — Lakatos Ferencz egyh. tanácsos, Kolozs- 
vár városi főszámvevőt érzékeny csapás érte, veje dr. Schulz József 
Bánffyhunyad vidéki járásorvos oct. 31-én bekövetkezett halálában. 
Lakatos Nina jó férjét siratja az elköltözöttben. — Id. Péterfi Sán- 
dor nagyajtai birtokos életének 71-ik, házasságának 47-ik évében 
elhalt. Péterfi Sándor nagyajtai birtokos s Péterfi Albert székely- 
kereszturi járásbíró édes atyjukat vesztették benne. — Dr. Frank-Kis 
István, a kolozsvári Frank-Kis János üvegkereskedés volt vezetője 
életének 46-ik évében övéi fájdalmára elhalt. 


ARANYKÖNYV. 


Adakozás a dévai Dávid Ferencz imaház épitésére, 

Az adakozóknak hálás köszönetet mond s a további adako- 


zást kéri 

Az egyházközség előljárósága. 


358 — A KERESZTÉNY MAGVETŐ PÁRTOLÓIHOZ ÉS ELŐFIZETŐIHEZ. 


A Keresztény Magvető pártolóihoz és előfizetőihez. 


A Keresztény Magvető szerkesztésétől ez évfolyam lezárásával 
megválok, köszönetet mondva pártolóknak és előfiretőknek azért a 
szives jóindulatért, melyet annyi éven keresztül tanusitottak s mely- 
lyel lehetővé tették, hogy folyóiratunk önerején fennálljon; és köszö- 
netet a dolgozó társaknak, kik anyagi jutalomra nem nézve, az ügy 
iránti szeretetből oly készségesen támogattak. 

Ezt a jóindulatot, ezt a támogatást kérem a következő szer- 
kesztőség részére is. azért az irányért, azért a szellemért, melynek 
a folyóirat eddig képviselője volt s hiszem, hogy lesz ezután is, 
mert a jól értelmezett unitárius, szabadelvü kereszténységnek elhi- 
vatása van az emberi fejlődés és a nemzeti művelődés nagy cezél- 
jainak munkálására. 

PETERFI DÉNEs. 


A Keresztény Magvető volt szerkesztőjéhez, 
pártolóihoz és előfizetőihez. 


Sajnálattal kellett belenyugodnunk abba a megmásíthatatlan 
szándékba, hogy folyóíratunk szerkesztője a folyó év végén meg- 
válik ez állásától. Most, midőn teendőit átvesszük, első szavunk 
— talán az egész olvasó közönség nevében is — az elismerés és 
köszönet szava azért a nemes és értékes munkáért, melynek leg- 
szebben beszélő bizonyítékai e folyóírat évfolyamai. Második az a 
szíves kérésünk, a mire szóbelileg tett kijelentése feljogosít, hogy 
erkölcsi és szellemi támogatását ne vonja meg attól a folyóírattól, 
a mely szivéhez oly közel állott s a mely lelkének annyi fénysugarát 
őrzi sorai között. 

A mi pedig minket s jövő munkálkodásunkat illeti, igyekezni 
fogunk folyóíratunkat kiküzdött tudományos színvonalán megtartani 
abban a szellemben és irányban, a melyben eddig működött : igye- 
kezni fogunk a napi élet SOkSZOT ZAVATOS áramlataitól távol tartani 
folyóíratunkat ; de nem zárkózunk el olyan kérdések tárgyilagos 
megvilágításától, a melyeknek az egyházi és iskolai élethez való elvi 
vonatkozásai kétségtelenek. 

Ezzel szemben az a kérésünk olvasóinkhoz, hogy szíveskedje- 
nek azt a meleg szeretetet és erkölcsi támogatást, a melylyel eddig 
folyóiratunkat megajándékozták, jövőre is biztosítani, sőt, ha lehet, 
még fokozni, hogy nagy céljainkat fokozottabb erővel és eszközök 
kel munkálhassak. 

DR. GAL KELEMEN, GáurFi LöRINcz, 
a Keresztény Magvető szerkesztői és kiadói, 

